Samsung Galaxy Tab A Berharga RM1,199 – Hadir Dengan Paparan 8”, Bateri 5,000mAh

Samsung Malaysia hari ini mengemas kini barisan tablet mereka dengan memperkenalkan Samsung Galaxy Tab A yang terbaru. Tablet ini dilengkapi skrin bersaiz 8 inci dengan paparan TFT 1280 x 800 WXGA. Ia juga didatangkan dengan kerangka logam sama ada berwarna hitam, perak, atau emas.

Dikuasakan oleh pemproses Qualcomm MSM8917 berkelajuan 1.4Ghz, ia membawakan memori RAM 2GB dan storan sebanyak 16GB dimana turut menyokong slot kad microSD. Kamera pula dibekalkan dengan sensor 8 Megapiksel AF di bahagian depan dan 5 Megapiksel di sebelah depan.

Dengan menggunakan bateri sebesar 5,000mAh, tablet ini juga menyokong rangkaian 4G LTE Cat.4 (sehingga 150Mbps) serta sambungan USB Type-C dan bicu audio 3.5mm.

Kepada anda yang ingin berkongsi tablet ini bersama anak kecil, Samsung Galaxy Tab A menyediakan 9 aplikasi percuma untuk dinikmati seperti LEGO Jurassic World, LEGO Batman: DC Super Heroes, LEGO Harry Potter: Year 1-4, Brio World, My Little Garage, Pettson’s Inventions 3, Toca Hair Saloon 3, Toca Life: School, dan Toca Life: Farm.

Samsung Galaxy Tab A kini boleh didapati di semua Samsung Experience Store seluruh negara pada harga RM1,199 seunit.


CES 2017: Honor 6X, Smartphone Dwi-Kamera Harga bajet

Smartphone dengan kamera dwi-lensa sudah menjadi tren yang popular ketika ini dengan majoriti peranti flagship mempunyai spesifikasi ini, dan sekarang ia telah merebak ke pasaran smarthone kelas pertengahan. Pembuat peranti bajet, Honor, baru sahaja melancarkan Honor 6X yang dijual pada harga USD 249.99 (RM 1,123.08), di mana ia merupakan smartphone dengan kamera dwi-lensa yang mempunyai harga jualan terendah buat masa kini.

Honor 6X yang diperkenalkan di acara CES 2017 ini mempunyai cip pemproses Kirin 655 dan dibantu RAM berkapasiti 4GB. Buat masa sekarang, ia menggunakan sistem operasi Android Marshmallow dengan pelan untuk melancarkan kemas kini Android Nougat tidak lama lagi. Skrinnya pula menggunakan panel paparan Full HD bersaiz 5.5 inci, dengan sokongan 2.5D glass.

Spesifikasi yang paling menarik bagi Honor 6X adalah pada kameranya. Sistem kamera dwi-lensa Honor 6X menampilkan lensa 12 Megapiksel dan 2 Megapiksel dengan kemampuan aperture yang hebat. Setup kamera ini mampu menghasilkan gambar efek bokeh / depth of field dengan sangat baik. Kamera hadapannya pula menggunakan lensa 8 megapiksel dengan perisian selfie yang dibangunkan Huawei.

Honor 6X turut menawarkan bateri berkapasiti 3340mAh, disokong oleh teknologi pengecasan pantas 5V / 2A yang mampu mengecas peranti dalam masa yang singkat. Honor 6X hadir dalam 3 warna, iaitu emas, perak dan kelabu. Masih belum ada tarikh jualan dan harga bagi pasaran tempatan, kami akan mengemas kini berita Honor 6X apabila mempunyai informasi lanjut kelak.


Lifebit Dianugerahkan Kontrak Empat Tahun untuk Projek Genom Hong Kong

Perisian perubatan kepersisan Lifebit akan menguasakan pembangunan perubatan genom Hong Kong dengan menyokong Hong Kong Genome Institute untuk melaksanakan inisiatif penjujukan genom berskala besar yang pertama iaitu Projek Genom Hong Kong. Projek ini akan memperkasakan para penyelidik dan profesional perubatan untuk memanfaatkan hingga 50,000 genom keseluruhan bagi mendapatkan diagnosis yang lebih pantas, rawatan yang lebih tepat dan diperibadikan serta melakukan pengawasan penyakit.

LONDON, 25 Mei 2021 /PRNewswire/ — Peneraju dalam teknologi perubatan kepersisan, Lifebit Biotech Ltd. hari ini mengumumkan bahawa ia telah dianugerahkan kontrak selama empat tahun oleh Hong Kong Genom Institute (HKGI) untuk menyokong pelaksanaan inisiatif penjujukan genom berskala besar yang pertama di Hong Kong.

Lifebit menawarkan penyelesaian bersekutu untuk inisiatif perubatan kepersisan yang terkemuka. Pada tahun 2020, Lifebit dan Genomics England melancarkan Trusted Research Environment (Penyelidikan Alam Sekitar yang Dipercayai) yang menyediakan syarikat farmaseutikal, para penyelidik dan klinisian terkemuka dengan akses analisis yang serba lengkap serta selamat kepada data genomik klinikal kanser serta penyakit yang jarang ditemui.

Dibiayai oleh Kerajaan SAR Hong Kong, HKGI ditugaskan untuk memajukan pelaksanaan Projek ini sebagai pemangkin untuk menubuhkan pangkalan data genom bagi populasi tempatan, infrastruktur ujian dan kumpulan bakat di Hong Kong. Kesemua ini akan memudahkan aplikasi klinikal perubatan genomik dan penyelidikan saintifik serta memberi manfaat kepada pesakit dan keluarga mereka. Bagi menyokong HKGI dan Projek tersebut, Lifebit akan menggunakan infrastruktur awan dan HPC yang boleh diskala untuk mengubah data jujukan mentah kepada diagnosis klinikal dan maklumat penyelidikan dalam masa hanya 3 jam.

Thorben Seeger, Naib Presiden Komersial Lifebit berkata:

“Perubatan kepersisan memerlukan jumlah data yang banyak untuk dianalisis dan kami percaya analisis bersekutu akan memainkan peranan penting dalam memperkasakan Projek untuk HKGI. Pendekatan bersekutu ini meningkatkan akses para penyelidik kepada data genomik populasi yang pelbagai di seluruh dunia tanpa mewujudkan sebarang risiko pada data pesakit yang sensitif kerana data tersebut akan sentiasa kekal selamat dalam persekitaran inisiatif masing-masing.”

Untuk mendapatkan siaran lengkap, sila klik di sini.

Tentang Lifebit

Untuk menyembuhkan penyakit, para penyelidik perlu mengakses dan menggunakan sebanyak mungkin data bioperubatan yang selalunya tidak boleh diakses dan tidak boleh digunakan. Teknologi bersekutu berpaten Lifebit membuka akses kepada maklumat penjanaan data dengan selamat dan menyampaikan ubat-ubatan yang lebih tepat dengan lebih cepat. Daripada menyediakan Persekitaran Penyelidikan yang Dipercayai untuk program perubatan kepersisan kebangsaan hinggalah kepada mendayakan syarikat-syarikat farmaseutikal untuk meneroka sasaran ubat-ubatan baharu, Lifebit mendayakan pelanggan di seluruh sektor awam dan swasta dengan mengubah cara mereka menggunakan data bioperubatan yang sensitif.

Photo – https://ering.com.my/wp-content/uploads/2021/05/lifebit-dianugerahkan-kontrak-empat-tahun-untuk-projek-genom-hong-kong.jpg

Keywords:  Biotechnology Computer Software Computer/Electronics Health Care/Hospital Medical Equipment Medical/Pharmaceuticals Contracts Licensing/marketing agreements

Source: PRNEWSWIRE


Samsung Bakal Dipintas Apple Bagi Pembelian Panel OLED Bagi Tahun 2021??

Sebelum ini Samsung adalah pembeli bagi OLED tersebar didunia. Namun perkara ini mungkin berubah kerana berkemungkinana Apple mampu untuk memintasnya.

Dalam satu laporan daripada DigiTimes, bagi tahun 2021 ini nanti, Samsung bakal membeli 157 juta panel dan ia bakal dipintas Apple kerana mereka mungkin akan membeli sebanyak 169 juta panel OLED pada tahun ini.

Panel OLED LTPO adalah panel yang akan dijangka digunakan oleh Apple yang mana ia hadir dengan kadar segar semula 120Hz.

Persaingan sihat ini pastinya akan memberikan keuntungan kepada banyak pihak. Jadi, sama-sama kita nantikan!


PLEXTONE G25 – Earphone Gaming Berkualiti Ohsem!

Kalau korang kaki gamer yang sangat mementingkan kualiti bunyi, selain kualiti grafik pada peranti, maka korang mesti perlukan satu PLEXTONE G25 Earphone Gaming.

Kenapa? Earphone ini selain mempunyai reka bentuk khas kaki gamer, kualiti bunyi juga adalah tip top di mana hasil bass yang cukup padat dan sokongan ciri pembatalan bunyi juga mampu menapis bunyi bising di luar supaya korang boleh lebih memfokus apabila bermain.

G25 juga tersedia dengan butang menjawab panggilan, jadi korang tidak perlu risau sekiranya ada panggilan masuk apabila sedang bermain game. Korang boleh mengawal kelantangan bunyi lagi menerusi butang yang disediakan.

Tambahan menarik dengan earphone G25, ia membolehkan korang adjust kepada 2 bunyi mengikut citarasa gaming sama ada Footstep atau Senjata dengan lebih jelas. G25 boleh digunakan pada peranti pintar, PC, PS4 dan Switch.

Setiap pembelian dihadir bersama jaminan 1 tahun, korang boleh dapatkan tawaran diskaun tambahan sebanyak 7% lagi dengan kod diskaun XMOW903. Plextone G25 tersedia dalam 3 pilihan warna, iaitu merah, hitam dan hijau dan kini dijual pada harga di bawah RM50.

Jika berminat, boleh beli menerusi pautan Shopee berikut:


Mata Ganjaran Mesra Kini Boleh Ditebus Di Setel – Muat Turun Sekarang!

Aplikasi Setel kini menerima peningkatan lagi dengan memperkenalkan pilihan penebusan minyak melalui mata ganjaran Mesra.

Peningkatan ini merupakan langkah lanjut Setel untuk mengintegrasikan aspek pengisian minyak ke dalam satu platform tunggal, sekaligus meningkatkan pengalaman dan keselesaan pelanggan di stesen PETRONAS.

Pelanggan perlu pautkan dan aktifkan kad Mesra di aplikasi Setel bagi tujuan penebusan mata ganjaran, nilai kredit adalah RM1 untuk setiap 100 mata ganjaran yang akan ditambah kepada baki dompet Setel untuk membeli minyak. Tambahan lagi, pelanggan juga diberi pilihan untuk menetapkan mata ganjaran yang ingin ditukarkan kepada kredit untuk menebus minyak pada bila-bila masa di stesen PETRONAS.

Pelanggan PETRONAS yang juga merupakan ahli Mesra akan menerima 3 mata ganjaran bagi setiap liter minyak yang dibeli, menjadikan ia satu kadar pertukaran yang tertinggi untuk program kesetiaan minyak di Malaysia. Contohnya, pembelian 50 liter (RM2.08/liter) minyak akan ditawarkan 150 mata ganjaran Mesra, yang mana boleh ditukarkan kepada minyak bernilai RM1.50.

Setel boleh digunakan di 277 stesen PETRONAS di sekitar Lembah Klang, maklumat lanjut layari Setel.


Hadir Dengan Skrin 7.2 Inci, Huawei Mate 20X Beri Pengalaman Gaming Lebih Asyik

Huawei nampaknya terus memberikan kejutan apabila turut memperkenalkan sebuah lagi peranti dibawah siri-Mate iaitu Huawei Mate 20X pada sidang perlancaran yang berlangsung di London. Mate 20X merupakan peranti yang memfokuskan kepada permainan mudah-alih.

Mate 20X mempunyai skrin berukuran 7.2 inci dengan menggunakan panel OLED. Kuasa dalaman Mate 20X nampaknya agak perkasa kerana dijana oleh cip pemprosesan terbaru Huawei daripada keluarga Kirin iaitu Kirin 980. Dalam pada itu, ia turut digandingkan dengan 6GB RAM dan storan dalaman sebesar 128GB.

Lebih menariknya lagi, Mate 20X turut dilengkapi dengan sokongan input berasaskan stylus khusus yang mana Huawei memanggilnya sebagai M-Pen di samping turut menyertakan sokongan penyejukan penggunaan Vapor Chamber.

Dari segi peggambaran pula, Mate 20 X turut membawakan beberapa ciri-ciri daripada siri Mate 20 Pro iaitu termasuk sokongan tri-kamera 40-megapixel selain turut mempunyai keupayaan kalis air pada kadar IP53.

Dijana dengan bateri berkapasiti 5000 mAh untuk masa penggunaan yang lebih lama melalui USB-C, Mate 20X ditawarkan dalam dua warna berbeza iaitu Midnight Blue dan Phantom Silver. Untuk harga jualan pula, ia dijual pada harga €899 (kira-kira : RM4317) untuk versi 6GB+128GB dan ketersediaan adalah bermula 26 Oktober 2018.


Peranti Gaming realme Pertama!! – Siri realme Narzo 20 Bakal Dilancarkan Pada 3 November Ini!!

Peminat realme pasti teruja apabila peranti gaming pertama realme iaitu siri realme Narzo 20 bakal dilancarkan di pasaran tempatan pada 3 November ini.

Pelancaran ini berlansung secara atas talian menerusi laman Facebook realme Malaysia pada jam 12 tengah hari.

2 Model yang hadir pada siri ini adalah Narzo 20 dan juga Narzo 20 Pro. Jadi, sama-sama kita nantikan ketika ia dilancarkan kelak.


Rasmi! Samsung Galaxy S9/S9+ Dilancarkan Pada Harga Bermula RM3,299

Samsung Malaysia Electronic secara rasminya telah melancarkan Samsung Galaxy S9/S9+ ke pasaran tempatan. Ia merupakan peranti induk terbaru keluaran syarikat Korea itu bagi menambah barisan peranti kelas-atasan di Malaysia. Pada kali ini, pemasaran Samsung sedikit berbeza, mereka mengiklankan di platfom media sosial hampir setiap hari beberapa minggu sebelum pelancaran rasmi.

Samsung Galaxy S9/S9+ membawakan sejumlah ciri-ciri terbaru antaranya kamera dengan aperture boleh-laras pertama di dunia, AR Emoji, dan kebolehan mengambil video gerak-perlahan yang dipanggil Super Slow Mo. Samsung Galaxy S9 dibekalkan satu kamera utama manakala Galaxy S9+ hadir dengan dwi-kamera bersama lensa telefoto. Masih kekal dengan identiti Galaxy S, peranti ini dikekalkan dengan paparan Infinity Display 5.8” dan 6.2” Super AMOLED, kali ini ruang bezel lebih nipis.

Samsung Galaxy S9/S9+ boleh dibeli bermula 16 Mac 2018 (hari ini) di kesemua Samsung Experience Store seluruh Malaysia. Dua peranti ini dipasarkan dengan pilihan warna Midnight Black, Coral Blue, dan Lilac Purple pada harga :-

Bersempena itu, Samsung turut mengadakan promosi jelajah di Pavilion (Kuala Lumpur), Aeon Bandar Dato Onn (Johor Bahru), dan Queensbay Mall (Pulau Pinang). Jelajah selama dua hari bermula 16 hingga 18 Mac 2018 menawarkan dok pengecas tanpa wayar Samsung (bernilai RM279) secara percuma. Selain itu, potongan harga 30% untuk pembelian Samsung Gear Sport (sementara stok masih ada), potongan sebanyak RM50 untuk sarung LED View Cover, Standing Clear View Cover, atau Alcantara Cover.

Pelanggan juga boleh menyertai program trade-in untuk mendapatkan rebat sehingga RM400. Bagi yang inginkan bayaran ansuran, boleh daftar Pelan Ansuran 0% Faedah (EPP) sehingga 12 bulan. Sebahagian daripada tawaran ini, pelanggan juga akan menerima 1,500 mata ganjaran Samsung Rewards selepas mengaktifkan Bixby, Samsung Members, dan Samsung Pay.

Baca juga :

Reviu Eksklusif (Bah 1): Samsung Galaxy S9 – Peranti Kompak, Kamera Gempak!

Reviu Eksklusif (Bah 2): Samsung Galaxy S9 – Bixby Lebih Pintar, Sistem Nyahkunci Cemerlang!


Pelancaran OPPO F7 Di Malaysia Bakal Menampilkan Hebe Tien Dan Neelofa

Majlis pelancaran OPPO F7 bakal diadakan pada minggu hadapan bertarikh 19 April 2018. Seperti yang telah diumumkan semalam, OPPO telah melantik seorang duta baharu iaitu Hebe Tien untuk berganding bersama Neelofa, selaku duta senior untuk produk OPPO.

Hari ini, sekali lagi OPPO berkongsi berita baik kepada peminat di luar sana dimana dua selebriti ini bakal ditampilan pada majlis pelancaran tersebut. Jika yang masih belum kenal siapa Hebe Tien, beliau merupakan penyanyi dan pelakon yang berasal dari Taiwan. Hebe Tien terkenal dengan lagu “A Little Happiness” malah tontonan muzik video beliau di YouTube sudah menjangkau 500 juta tontonan.

Neelofa dan Hebe Tien bakal berada di kaca skrin telefon pintar anda pada 19 April, jam 4.15 petang di laman rasmi Facebook OPPO Malaysia. Jadi, kepada peminat di luar sana jangan lepaskan peluang menyaksikan persembahan dua orang artis ini di saluran YouTube OPPO Malaysia.


Biarpun Harga HTC U 11 Mahal Tapi Maxis Tawarkan Hanya Serendah RM1,499

Memandangkan harga telefon pintar semakin hari semakin meningkat ekoran nilai Ringgit yang jatuh, Maxis hari ini menawarkan HTC U 11 pada kadar serendah RM70 sebulan. Melalui pelan ansuran Maxis Zerolution, anda kini boleh dapatkan peranti idaman tanpa perlu mengeluarkan belanja yang banyak.

Untuk memiliki HTC U 11, tiada kadar faedah dikenakan malah wang pendahuluan dan kad kredit juga dikecualikan. Jika anda lebih berminat dengan cara lain, Maxis juga menawarkan HTC U 11 pada harga serendah RM1,499 dengan kontrak standard selama 24 bulan. Bagaimanapun, bagi yang ingin menukar telefon lama, anda boleh hadir ke pusat Maxis berdekatan untuk mendapatkan rebat sehingga RM1,680.

Selain itu, jika pembelian dibuat melalui atas talian, anda akan dihadiahkan sebuah kotak eksklusif barangan HTC bernilai RM300. HTC U 11 hadir dengan warna Amazing Silver lengkap dengan RAM 6GB dan ROM 128GB.


Tiba-Tiba Ada Game Pokémon Terbaru

Tanpa apa-apa sebarang hint mahupun desas-desus, Pokémon Company telah melancarkan satu permainan Pokémon terbaru menggunakan konsep boardgame.

Pokémon Duel ditawarkan kepada peranti Android dan iOS dan boleh dimuat turun secara percuma. Permainan ini memerlukan pemain mengawal patung karakter Pokémon di dalam pertarungan mengikut giliran, seperti permainan catur atau dam.

Untuk memenagi perlawanan di dalam Pokémon Duel, pemain perlu menggerakkan salah satu daripada Pokémon ke dalam kawasan khas pasukan lawan. Kelebihan dan pergerakan unik yang ada pada setiap karakter perlu digunakan sebaik mungkin untuk memenangi pertarungan. Permainan ini mempunyai mod perlawanan pemain-vs-AI dan pemain-vs-pemain serta ranking pemain.


Parallel Wireless Mengumumkan percubaan RAN Terbuka 2G, 4G yang Pertama dan Satu-satunya menggunakan Pelayan x86 COTS dan NFVi dengan Axiata untuk Dialog, Sri Lanka

NASHUA, New Hampshire, 28 Jun 2021 /PRNewswire/ — Parallel Wireless, Inc., syarikat RAN Terbuka yang berpangkalan di A.S. ini memberikan penyelesaian RAN Terbuka, natif awan dan Semua G yang terkemuka di dunia, berbangga kerana telah dipilih oleh Axiata Group Berhad sebagai rakan niaga strategik bagi menyediakan rangkaian O-RAN untuk syarikat telekomunikasi digital kumpulan tersebut di seluruh Asia Tenggara dan Asia Selatan yang membolehkan ketersambungan kedua-dua jalur lebar 2G dan 4G.

Axiata yang beribu pejabat di Malaysia, merupakan salah sebuah Pengendali Rangkaian Mudah Alih (MNO) terkemuka di Asia yang mengendalikan syarikat telekomunikasi digital, perniagaan dan infrastruktur digital dengan visi untuk menjadi Juara Digital Generasi Akan Datang menjelang tahun 2024. Melalui operasi syarikat telekomunikasi digital di Malaysia (Celcom), Indonesia (XL), Sri Lanka (Dialog), Bangladesh (Robi), Kemboja (Smart) dan Nepal (Ncell) yang memberi perkhidmatan kepada kira-kira 157 juta orang pelanggan, Axiata sedang bersedia untuk menawarkan ketersambungan jalur lebar tanpa wayar 2G dan 4G daripada radio yang sama menggunakan spektrum 1800 MHz yang menyediakan perkhidmatan suara dan data menggunakan teknologi canggih terkemuka.

Percubaan ini adalah unik kerana ia termasuk penggantian infrastruktur sedia ada menggunakan penyelesaian RAN Terbuka Parallel Wireless yang perancangan, reka bentuk, pelaksanaan, penyepaduan, ujian dan pengoptimumannya dilakukan secara jarak jauh oleh pasukan tersebut disebabkan sekatan Covid-19.  Sebuah unit radio tunggal dengan teknologi 2G dan 4G telah dipasang, dengan jalur asas pada platform x86 COTS SuperMicro (NASDAQ: SMCI) Intel (NASDAQ: INTC) dan aplikasi berpusat yang lain telah dipasang pada infrastruktur awan OpenStack Axiata yang sedia ada. Percubaan lapangan Sektor 3, Sektor 4 dan Sektor 6 ini adalah sempurna, membawa trafik komersial dan menunjukkan prestasi rangkaian yang berkualiti setanding dengan yang sedia ada. Axiata mensasarkan penggunaan komersial pada S4 2021.

Seiring dengan kepakaran kami dalam penggunaan rangkaian RAN Terbuka, Parallel Wireless akan bekerjasama dengan ekosistem pembekal yang luas untuk penyelesaian yang menjimatkan kos. Melalui kerjasama dengan ekosistem vendor yang terbaik, Parallel Wireless boleh menyediakan pada kos yang lebih rendah, perkakasan berkualiti tinggi, ketangkasan penggunaan dan perkhidmatan inovatif. Rakan niaga kami termasuk:

Melalui kerjasama dengan Parallel Wireless, Axiata akan dapat mengembang dan meningkatkan rangkaian tanpa wayarnya serta menyediakan perkhidmatan digital generasi akan datang kepada pelanggan di seluruh Asia dengan:

Thomas Hundt, Naib Presiden Eksekutif – Teknologi  Axiata berkata, “Kami komited terhadap RAN Terbuka dan percubaan ini membuktikan bahawa penyelesaian RAN Terbuka boleh digunakan pada infrastruktur awan dan COTS serta pada masa yang sama memenuhi Petunjuk Prestasi Utama (KPI). Ini membolehkan kami memperluas dan meningkatkan pengalaman pelanggan dengan perkhidmatan jalur lebar 2G dan 4G di seluruh jejak kami di Asia, terutamanya memperluas liputan ke pasaran yang terabai pada masa ini.”

Keith Johnson, Presiden Parallel Wireless berkata “Kami berbesar hati dapat bekerjasama dengan Axiata bagi menggantikan peralatan vendor sedia ada dengan Penyelesaian RAN Terbuka canggih kami untuk membolehkan perkhidmatan jalur lebar 2G dan 4G di Sri Lanka serta dengan anak syarikat Axiata yang lain. Kami teruja atas kejayaan percubaan tersebut dan tidak sabar menantikan penggunaan komersial pada tahun 2021.”

Tentang Parallel Wireless

Di Parallel Wireless, kami percaya bahawa perisian berkuasa untuk memanfaatkan peluang-peluang hebat di dunia. Kami mengubah cara rangkaian tanpa wayar dibangunkan dan dikendalikan. Kami sedang memperbaharui cara perkakasan, perisian dan awan bekerjasama untuk mengubah penggunaan yang ekonomi kepada para pengguna. Platform perisian pematuhan O-RAN ALL G (2G 3G 4G 5G) kami membentuk seni bina RAN terbuka, selamat dan pintar untuk memberi ketersambungan tanpa wayar, supaya semua orang boleh berhubung pada bila-bila masa, di mana-mana sahaja dan dengan cara yang mereka pilih. Kami bekerjasama dengan syarikat MNO global terkemuka dan telah diiktiraf oleh lebih 74 anugerah industri. Teras kekuatan kami ialah pasukan Pembangun yang menghargai inovasi, kerjasama, keterbukaan dan kejayaan pelanggan. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Tentang Axiata

Sebagai salah sebuah kumpulan telekomunikasi terkemuka di Asia yang berusaha bagi mencapai visinya untuk menjadi Juara Digital Generasi Akan Datang menjelang tahun 2024, Axiata telah mengubah syarikatnya daripada entiti pegangan dengan portfolio yang berfokus hanya pada aset mudah alih menjadi syarikat yang dipacu Strategi Tiga Teras yang memfokus kepada Syarikat Telekomunikasi Digital, Perniagaan Digital dan Infrastruktur.

Dalam ASEAN dan Asia Selatan, Kumpulan ini mempunyai kepentingan mengawal dalam pengendali mudah alih dan tetap yang terkemuka di pasaran di rantau ini termasuk ‘Celcom’ di Malaysia, ‘XL’ di Indonesia, ‘Dialog’ di Sri Lanka, ‘Robi’ di Bangladesh, ‘Smart’ di Kemboja dan ‘Ncell’ di Nepal. Axiata secara aktif menerajui usaha untuk mengubah operasinya yang berpusatkan mudah alih menjadi syarikat yang bertumpukan digital.

Axiata Digital, bahagian perkhidmatan digital Axiata memberi tumpuan kepada dua perniagaan digital vertikal iaitu Perkhidmatan Kewangan Digital (‘Boost’, ‘Aspirasi’) dan Analitik Digital & AI (‘ADA’).

‘edotco’, syarikat infrastruktur Kumpulan ini beroperasi di lapan buah negara untuk memberikan perkhidmatan infrastruktur telekomunikasi yang mempunyai kira-kira 32,800 buah menara. Syarikat menara bebas yang ke-16 terbesar di seluruh dunia pada masa ini menyasarkan untuk menjadi salah sebuah syarikat menara telekomunikasi serantau terkemuka dan komited terhadap operasi perniagaan yang bertanggungjawab dan lestari.

Sebagai pelabur jangka panjang dan komited serta sejajar dengan matlamat kelestariannya, Kumpulan ini secara aktif menyokong dan mendorong pembangunan bakat muda; tindak balas dan pemulihan bencana; serta inisiatif hijau. Matlamat Axiata yang lebih luas untuk Memajukan Asia bertujuan untuk menyatukan yang terbaik di rantau ini dari segi inovasi, ketersambungan dan bakat.

Source: PRNEWSWIRE


Sarung Pelindung HUAWEI P30 & P30 Pro Tertiris – Dedah Reka Bentuk Kamera

Kecoh di media sosial selepas tersebarnya beberapa imej memaparkan rekaan sarung pelindung HUAWEI P30 dan P30 Pro yang mana menunjukkan peranti pintar tersebut masing-masing bakal mempunyai tiga dan empat kamera di belakang.

Memetik imej tersebar, sarung pelindung P30 Pro menunjukkan penyediaan empat kamera yang disusun secara vertikal (menegak) di sudut kiri pada bahagian belakang. Selain itu, sistem lampu flash juga kelihatan lebih besar. Untuk sarung pelindung P30 pula, ianya menunjukkan satu potongan tunggal secara vertikal bagi menempatkan sistem tri-kamera.

Sumber berkata lagi, kedua-dua peranti dijangka masih menggunakan skrin dengan saiz takuk yang kecil dan bukan rekaan lubang kecil seperti Huawei Nova 4 yang baru sahaja dilancarkan baru-baru ini.

Pun begitu, segala maklumat tertiris hanyalah ‘rumors’ sahaja dan masih tidak diketahui  mengenai kesahihannya. Apa-apapun sama-sama kita tunggu tuan empunya badan sendiri tampil ~

________________________________________________________________________

Artikel Berkaitan :


Pemilik Torrent BT Paradise Dipenjara, Edar Fail Yang Dilindungi Hak Cipta

Pengguna alam maya pastinya pernah mendengar aplikasi Torrent yang sangat popular khususnya untuk memuat turun video atau movie. Namun tindakan memuat turun dan memuat naik bahan yang dilindungi hak cipta merupakan salah di sisi indang-undang.

Tidak hairanlah pemilik laman Torrent BT Paradise yang merupakan antara laman sesawang yang paling popular di China telah dijatuhi hukuman penjara. Menurut laporan agensi tempatan, dia dijatuhi hukuman penjara tiga tahun dan denda 800,000 yuan (RM484,360) atas pelanggaran hakcipta.

Pada dasarnya, memuat turun atau memuat naik fail dari torrent yang tidak mempunyai perlindungan hak cipta adalah tidak menyalahi undang, namun jika fail tersebut dilindungi, maka ia merupakan kesalahan mengedarkannya tanpa mendapat sebarang persetujuan. Ia turut disifatkan sebagai jenayah rompakan harta intelek.

Laman tersebut telah memperoleh lebih 1.4 juta yuan (kira-kira RM850,000) pendapatan daripada iklan dan mereka tidak mengenakan bayaran dalam setiap muat turun.

Baca juga:


OPPO Bakal Tampil Dengan Pengecasan 125W Super Flash Charge???

OPPO pasti tak nak kalah dengan jenama peranti lain apabila mereka dikhabarkan bakal memperkenalkan peranti dengan kuasa pengecasan 125W Super Flash Charge.

Dikatakan juga peranti ini bakal tampil dengan bateri berkapasiti 4000mAh yang mana ia mampu di cas penuh hanya selama 10 minit.

Berkemungkinan OPPO bakal melancarkan sistempengecasan ini pada 15 Julai ini. jadi sama – sama kita nantikan.


Neelofa Bakal Hadir Dengan Aplikasi Sendiri! – Dikenali Sebagai The Noor!!

Selebriti terkemuka negara, Neelofa dikhabarkan bakal memperkenalkan aplikasi terbaharu yang dikenali sebagai The Noor.

Bagi mereka yang inginkan aplikasi gaya hidup muslim, aplikasi ini mungki boleh dijadikan pilihan kerana ia hadir dengan beberapa fungsi menarik seperti waktu solat, arab kiblat, pembayaran zakat dan sebagainya.

Aplikasi ini dikatakan bakal dilancarkan sekitar Januari 2021. Aplikasi ini dikatakan boleh diguanakan bagi peranti iOS dan Android.


HUAWEI Siri P30 Mungkin Tersedia Di Malaysia Pada Waktu Yang Sama Dengan Singapura

Tinggal sehari sahaja lagi sebelum pelancaran secara rasmi HUAWEI siri P30 di Paris iaitu pada 26 Mac 2019. Kita juga sudah tahu bahawa ia akan tersedia di Singapura pada 6 April dan sudah hampir pasti bahawa Malaysia juga tidak akan ketinggalan dalam ketersediaan tersebut.

HUAWEI juga sudah mengesahkan bahawa salah satu hadiah percuma kepada pengguna yang membeli siri HUAWEI P30 apabila ia tersedia di Malaysia nanti.

HUAWEI bakal memberikan ganjaran kepada pembeli terawal bagi setiap pembelian HUAWEI P30 dengan 1 unit HUAWEI Backup yang mana ia dihadirkan dengan 1TB external hard drive. ia juga tersedia dengan 5V2A, 9V2A HUAWEI fast charge atau 5V4.5A HUAWEI super-fast charge adapter. Pembeli yang berminat perlu sentiasa peka tentang hadiah percuma ini. Tambahan lagi, terdapat promosi jualan yang akan didedahkan pada pelancaran tersebut.

Selain itu, HUAWEI juga akan menambah lokasi di mana pengunjung boleh merasai sendiri pengalaman menggunakan siri HUAWEI P30 pada hari berkenaan yang mana tarikh akan diumumkan kelak.

Bagi menonton pelancaran siri HUAWEI P30 secara langsung bolehlah menonton di Youtube HUAWEI, Facebook HUAWEI atau Twitter HUAWEI.

Baca juga:


LifeProof – Sarung Pelindung Untuk iPhone 8, iPhone 8 Plus, iPhone X

LifeProof antara pengeluar sarung pelindung yang terbukti tahan lasak untuk telefon pintar. Bagi anda yang sudah berbelanja besar mendapatkan iPhone 8 dan iPhone 8 Plus serta tidak lama lagi iPhone X, satunya-satunya penyelamat daripada skrin retak ialah sarung peranti.

Jenama yang berasal dari California, AS ini menawarkan beberapa model sarung berkualiti ke pasaran Malaysia. Antaranya ialah NEXT, SLAM, dan FRE. Ketiga-tiga model ini dicipta khusus bagi anda yang sering melakukan aktiviti luar atau ekstrem.

Jika saiznya yang tebal, ini tidak bermakna ia berat malah dengan teknologi baru, sarung pelindung LifeProof kini hadir dengan ketebalan yang nipis serta beratnya yang lebih ringan.

NEXT dimuatkan dengan enam lapisan getah untuk iPhone bertahan sekiranya terjatuh atau terhentak dari ketinggian 2 meter. Ia juga hadir dengan pelindung speaker yang mampu menghalang debu dan kotoran daripada memasuki ruang dalaman peranti.

SLAM pula direka dengan rekaan yang lebih ceria tetapi masih mengekalkan ciri-ciri tahan lasak. Gelas polikarbonat yang digunakan pula dikemaskan dengan warna jernih untuk menyerlahkan lagi warna asal peranti.

Manakala, FRE membawakan reka bentuk tradisi LifeProof yang lengkap dengan perlindungan 360 darjah kalis air pada kedalaman 6.6 meter. Selain, skrin peranti lebih utuh dengan kehadiran dua keping cengkerang di depan dan di belakang sarung.

NEXT dan SLAM untuk telefon pintar Apple iPhone 8 dan iPhone 8 Plus boleh didapati di kedai-kedai yang mengambil bahagian bermula hari ini.


Honeywell dan Signify akan Bekerjasama Dalam Penggunaan Penyelesaian Pencahayaan Bersepadu Untuk Meningkatkan Pengalaman Penghuni

– Honeywell menambah sistem pencahayaan dan perisian Signify kepada penyelesaian Bangunan Sihat untuk meningkatkan pengalaman, produktiviti dan kesejahteraan kepada para penghuni

– Ini termasuk pencahayaan nyahjangkitan UV-C Signify, pencahayaan yang terhubung, pencahayaan berpusatkan manusia dan penghunian, pemantauan ruang dan persekitaran

– Mengintegrasikan penyelesaian pencahayaan LED pintar dengan sistem pengurusan bangunan boleh membantu bangunan meningkatkan penggunaan tenaga

ATLANTA dan EINDHOVERN, Belanda, 23 Disember 2020 /PRNewswire/ — Honeywell (NYSE: HON), peneraju global dalam bangunan yang terhubung dan Signify (Euronext: LIGHT), pemimpin dunia dalam pencahayaan, hari ini telah mengumumkan gabungan strategik untuk melaksanakan penyelesaian pencahayaan pintar bagi bangunan komersial. Bersama-sama, syarikat-syarikat ini bertujuan untuk meningkatkan pengalaman penghuni – memberi tumpuan kepada produktiviti dan kesejahteraan – dan untuk mengurangkan penggunaan tenaga.

Kerjasama ini mengintegrasikan sistem pencahayaan dan perisian Interact Signify, serta pencahayaan nyahjangkitan UV-C, dengan Sistem Pengurusan Bangunan Honeywell dan platform pengurusan prestasi perniagaan Honeywell Forge. Penawaran yang digabungkan akan menguruskan penggunaan tenaga sambil memfaktorkan dalam penghunian bersama-sama dengan penunjuk kualiti udara seperti suhu dan kelembapan. Penyelesaian pencahayaan Signify* akan melengkapkan penyelesaian kualiti udara yang sihat untuk Bangunan Sihat Honeywell bermula pada awal tahun 2021 dan ia boleh dikawal, diselaraskan dan dipantau melalui papan pemuka Bangunan Sihat untuk memahami pematuhan pembersihan udara dan permukaan serta metrik.

Signify menawarkan unsur-unsur tambahan untuk meningkatkan produktiviti dan kesejahteraan. Unsur-unsur ini termasuk pencahayaan berpusatkan manusia, seperti NatureConnect, dan pencahayaan nyahjangkitan UV-C. UV-C memecahkan DNA atau RNA mikro-organisma, termasuk virus dan bakteria, menjadikannya tidak berbahaya. Dalam ujian makmal, sumber cahaya UV-C Signify mengurangkan jangkitan virus SARS-CoV-2 pada permukaan ke bawah tahap boleh dikesan hanya dalam masa yang amat singkat iaitu 9 saat.1

Selain itu, pemilik bangunan dan pengendali akan dapat menguruskan sistem pencahayaan dan kecekapan tenaga dengan lebih baik melalui penggunaan sistem pencahayaan LED pintar. Pencahayaan mewakili 17% daripada jumlah penggunaan elektrik dalam bangunan komersial A.S. menurut Tinjauan Penggunaan Tenaga Bangunan Komersial,2 menjadikannya penggunaan elektrik terbesar pada bangunan. Kadar penggunaan yang sama juga dilihat secara global.3

Sistem pencahayaan LED terhubung Signify Interact Office boleh menjimatkan sehingga 70% daripada tenaga yang digunakan untuk pencahayaan4 dan menggunakan kawalan bangunan dan penderiaan canggih, seperti mana dari Honeywell, yang boleh menjimatkan sehingga 30% dalam kos tenaga kemudahan.5

“Kita dapat melihat sistem pencahayaan memainkan peranan yang semakin penting dalam bangunan untuk meningkatkan keselesaan, kesejahteraan dan produktiviti penghuni serta membantu memenuhi matlamat penjimatan tenaga. Kami menjangkakan trend ini akan terus berkembang,” kata Vimal Kapur, Presiden dan Ketua Pegawai Eksekutif, Honeywell Building Technologies. “Kerjasama kami dengan Signify akan membolehkan kami mendayakan pelanggan dalam melaksanakan penyelesaian pencahayaan bersepadu yang membantu meningkatkan pengalaman penghuni dengan pilihan pencahayaan peribadi yang boleh disesuaikan dan disepadukan ke dalam platform Honeywell Forge dan Sistem Pengurusan Bangunan kami.”

“Terdapat manfaat yang telah diketahui tentang caranya pencahayaan boleh meningkatkan pengalaman dan kesejahteraan,” kata Harsh Chitale, ketua Penyelesaian Digital Signify. “Ramai pelanggan kami mengharapkan penyelesaian kami akan memberi nilai yang lebih daripada sekadar skop pencahayaan. Kami berharap dapat memanfaatkan kerjasama ini dengan Honeywell untuk bersama-sama membangunkan produk dan sistem yang memberi nilai yang lebih besar kepada pelanggan kami. Kami berhasrat untuk memberikan manfaat pengguna akhir kepada penghuni bangunan, seperti peningkatan kesejahteraan dan produktiviti, sambil menyediakan rakan kongsi saluran dengan produk yang lebih mudah untuk digunakan dan dikekalkan.”

Sistem Bangunan dan Pencahayaan Bersepadu untuk Memberikan Perkhidmatan Kepada Pesakit di Klinik Mata Malaysia

Honeywell dan Signify menggunakan tawaran bersepadu di Klinik Pakar Mata OPTIMAX, iaitu rangkaian klinik pakar mata terkemuka di Malaysia, untuk membantu organisasi itu meningkatkan kualiti udara dan usaha nyahjangkitan permukaan.

“Honeywell dan Signify menawarkan kepada klinik kami penyelesaian yang lengkap untuk nyahjangkitan udara, permukaan dan objek yang membolehkan kami berkomunikasi secara jelas dengan pakar klinikal, kakitangan dan pesakit kami tentang caranya kami berusaha untuk menyokong kesejahteraan di ruangan kami,” kata Tan Sri Dato‘ Tan Boon Hock, pengasas Pusat Pakar Mata OPTIMAX.

Klinik menggunakan lampu UV-C Signify di luminari udara atas, troli berdiri sendiri dan di unit gegelung kipas yang dikawal oleh Honeywell untuk meningkatkan kesejahteraan dengan menyumbang kepada nyahjangkitan udara± dan permukaan§ di dalam bilik. Papan pemuka Bangunan Sihat Honeywell akan mengawal dan memantau teknologi pencahayaan Signify di klinik.

Produk Honeywell dan Signify yang bersepadu boleh menyokong keperluan mana-mana bangunan dan mempunyai penyelesaian khusus untuk sektor bangunan komersial premium, lapangan terbang, hospitaliti, penjagaan kesihatan, pendidikan, peruncitan dan stadium. Honeywell dan Signify juga sedang menggunakan penyelesaian bersepadu, termasuk nyahjangkitanluminari udara atas Philips UV-C Signify, di beberapa pejabat global Honeywell.

Penyelesaian Bangunan Sihat Honeywell membantu pemilik bangunan meningkatkan persekitaran bangunan mereka, mengendalikan secara lebih bersih dan selamat, mematuhi dasar penjarakan sosial dan membantu meyakinkan penghuni berasa lebih selamat untuk kembali ke tempat kerja. Dengan mengintegrasikan kualiti udara, keselamatan dan teknologi keselamatan bersama-sama dengan analisis canggih, penyelesaian Bangunan Sihat Honeywell direka untuk membantu meminimumkan kemungkinan risiko pencemaran dan meningkatkan kesinambungan perniagaan dengan memantau persekitaran bangunan dan tingkah laku penghuni bangunan.

Tentang Signify

Signify (Euronext: LIGHT) ialah peneraju dunia dalam pencahayaan untuk profesional dan pengguna serta pencahayaan untuk Internet Benda (IoT). Produk Philips kami, Interact menggabungkan sistem pencahayaan dan perkhidmatan didayakan data, memberikan nilai perniagaan dan mengubah kehidupan di rumah, bangunan dan ruang awam. Dengan jualan pada tahun 2019 sebanyak EUR 6.2 bilion, kami mempunyai kira-kira 37,000 orang pekerja dan membuat penampilan di lebih daripada 70 buah negara. Kami membuka kepada potensi cahaya yang luar biasa untuk kehidupan yang lebih cerah dan dunia yang lebih baik. Kami telah mencapai keneutralan karbon pada tahun 2020, telah berada di Dow Jones Sustainability World Index sejak pengeluaran IPO kami selama empat tahun berturut-turut dan telah dinobatkan sebagai Peneraju Industri pada tahun 2017, 2018 dan 2019. Berita daripada Signify boleh didapati di Newsroom, Twitter, LinkedIn dan Instagram. Maklumat untuk pelabur boleh didapati di halaman Perhubungan Pelabur.

Tentang Honeywell Building Technologies

Honeywell Building Technologies (HBT) ialah perniagaan global dengan lebih daripada 20,000 pekerja. HBT mencipta produk, perisian dan teknologi yang terdapat di lebih daripada 10 juta bangunan di seluruh dunia. Pemilik dan penghuni bangunan komersial menggunakan teknologi kami untuk memastikan kemudahan mereka selamat, cekap tenaga, lestari dan produktif. Untuk maklumat lanjut tentang Honeywell Building Technologies, sila layari http://www.honeywell.com/newsroom.

Honeywell (www.honeywell.com) merupakan syarikat teknologi Fortune 100 yang menyampaikan penyelesaian khusus industri yang termasuk produk dan perkhidmatan aeroangkasa; teknologi kawalan untuk bangunan dan industri; dan bahan prestasi di seluruh dunia. Teknologi kami membantu pesawat, bangunan, kilang pembuatan, rantaian bekalan dan pekerja menjadi lebih terhubung untuk menjadikan dunia kita lebih pintar, lebih selamat dan lebih lestari. Untuk maklumat lanjut tentang Honeywell, sila layari www.honeywell.com/newsroom.

* produk Signify (termasuk produk nyahjangkitan udara dan permukaan UV-C) bukanlah peranti perubatan, ia tidak diluluskan, diperakui atau didaftarkan sebagai peranti perubatan dalam mana-mana bidang kuasa dan tidak dimaksudkan oleh Signify untuk digunakan bagi nyahjangkitan peranti perubatan atau untuk tujuan perubatan lain.

± Keberkesanan germisid sumber cahaya UV-C adalah berkadaran dengan masa pendedahan mikro organisma kepada sumber cahaya UV-C dan keamatan sumber cahaya UV-C. Oleh itu, aliran udara yang mencukupi di dalam bilik (yang boleh dicapai melalui aliran udara paksaan atau perolakan semula jadi) diperlukan untuk operasi penyelesaian nyahjangkitan luminari udara atas UV-C Signify yang berkesan.

Produk nyahjangkitan permukaan UV-C Signify (dilengkapi dengan sumber cahaya UV-C Signify) akan mencapai tahap pengurangan jangkitan virus yang sama selagi dos UV-C yang sama dicapai di setiap kawasan permukaan yang disinari.

Rujukan

1 Nadia Storm dll, Rapid and complete inactivation of SARS-CoV-2 by ultraviolet-C irradiation, 2020. Tertakluk kepada kajian semula setara dan hanya boleh didapati sebagai pracetak di https://www.researchsquare.com/article/rs-65742/v2. Irdians UV-C yang digunakan dalam kajian ini adalah 0.849 mW/cm2.2 U.S. Energy Information Administration, 2018 Commercial Buildings Energy Consumption Survey Preliminary Results, CBECS 2012 Trends in Lighting in Commercial Building, Dikeluarkan pada 17 Mei 2017 [Diakses pada 6 Disember 2020]3 Jurnal CIBSE, Modul 22: Lighting control technologies and strategies to cut energy consumption, Dikeluarkan pada November 2010 [Diakses pada 11 Disember, 2020]4 The Climate Group, Smarter energy: accelerating business use of indoor connected LED lighting, 19 Oktober 2020 [diakses pada 14 Disember, 2020]5 Pacific Northwest National Laboratory, Impacts of Commercial Building Controls on Energy Savings and Peak Load Reduction, Mei 2017 [Diakses pada 17 November, 2020]

Logo – https://ering.com.my/wp-content/uploads/2020/12/honeywell-dan-signify-akan-bekerjasama-dalam-penggunaan-penyelesaian-pencahayaan-bersepadu-untuk-meningkatkan-pengalaman-penghuni.jpg

Keywords: Computer Software Computer/Electronics Environmental Products & Services Green Technology Health Care/Hospital Household/Consumer/Cosmetics HVAC Infectious Disease Control New products/services

Source: PRNEWSWIRE


Logiq Bekerjasama dengan Comviva untuk Menawarkan Dompet Digital dan Perkhidmatan Pembayaran kepada Berjuta-juta Pengguna Mudah Alih di Seluruh Indonesia

NEW DELHI dan NEW YORK, 24 Mac 2021 /PRNewswire/ — Logiq, Inc. (OTCQX: LGIQ), penyedia global e-Dagang dan penyelesaian fintech yang memenangi anugerah, telah bekerjasama dengan Comviva, syarikat peneraju global dalam penyelesaian kewangan digital, untuk menawarkan perkhidmatan pembayaran dan dompet digital di seluruh Indonesia. Perkhidmatan tersebut, yang berdasarkan dompet digital PayLogiq Logiq, akan dikuasakan oleh platform mobiquity® Pay Comviva.

Logiq juga telah menjalinkan bekerjasama dengan Yabx baru-baru ini, sebuah usaha sama fintech Comviva untuk menawarkan perkhidmatan kewangan berasaskan kredit seperti pendahuluan tunai untuk pedagang dan pilihan ‘beli sekarang, bayar kemudian’ (BNPL) untuk para pengguna.

mobiquity® Pay merupakan salah satu penyelesaian dompet digital terbesar di dunia yang mendayakan lebih daripada 70 perkhidmatan kewangan digital di lebih 50 buah negara dan akan memainkan peranan penting dalam perkongsian baharu Logiq dengan Koperasi Mona Santoso Berjaya (KMSB).

Bersama-sama dengan KMSB, Logiq menyediakan perkhidmatan pinjaman mikro kepada ahli Badan Perlayanan Jaminan Sosial Ketenagakerjaan (BPJSTK), sebuah agensi keselamatan sosial yang menyediakan pelan persaraan dan pencen bagi pihak entiti kerajaan Indonesia.

Perkhidmatan pinjaman mikro baharu ini akan memberi manfaat kepada 48 juta ahli BPJSTK dan 600,000 perniagaan kecil dan sederhana (SMB). Kerjasama yang dijalinkan dengan Comviva ini akan membolehkan Logiq memperluas perkhidmatan dompet digital dengan pantas, mudah dan selamat kepada ahli-ahli BPJSTK dan SMB.

Dengan menggunakan dompet digital Logiq, ahli-ahli BPJSTK dan SMB akan berupaya melakukan pelbagai transaksi kewangan dengan cepat dan selamat, termasuk pindahan wang, penerimaan dan pembayaran balik pinjaman, akses insurans, pembelian masa siaran atau data, pembayaran bil atau pedagang—semuanya dalam telefon bimbit mereka pada bila-bila masa, di mana-mana sahaja.

“Kerjasama kami dengan Comviva membolehkan kami menyediakan perkhidmatan dompet digital terbaik kepada ribuan individu dan SMB di Indonesia,” kata Matthew Brent, Ketua Pegawai Strategi Logiq. “Digital dengan pantasnya, telah menjadi kaedah pilihan untuk melakukan transaksi dan pandemik global telah mempercepat peralihan tersebut. Dengan menyediakan akses digital kepada pelbagai perkhidmatan kewangan daripada kemudahan peranti mudah alih secara serta merta, kami melihat platform gabungan kami berjaya meningkatkan kehidupan orang ramai, membantu mengembangkan perniagaan mereka dan meningkatkan aktiviti ekonomi negara.”

Srinivas Nidugondi, Ketua Pegawai Operasi dan Naib Presiden Eksekutif Penyelesaian Kewangan Digital di Comviva, mengulas: “mobiquity Pay kami ialah sebuah platform dompet digital yang kaya dengan pelbagai ciri, boleh diskala serta fleksibel dan telah digunakan di lima benua. Kami akan membawakan kepakaran global kami dalam dompet digital ke dalam penggunaan platform ini bersama-sama Logiq. Platform ini akan membolehkan Loqiq mempercepat pertumbuhan dompet digital di Indonesia dengan memperkenalkan perkhidmatan kewangan digital yang inovatif untuk mengubah cara warga Indonesia menyimpan, meminjam, memindah dan membuat pembayaran.”

Tentang Comviva Technologies Limited

Comviva merupakan peneraju global dalam penyelesaian digital yang memenuhi keperluan Perniagaan Masa Hadapan. Syarikat tersebut ialah anak syarikat Tech Mahindra dan merupakan sebahagian daripada Kumpulan Mahindra yang bernilai $21 bilion. Portfolio penyelesaian yang luas merangkumi perkhidmatan kewangan digital, pengurusan nilai pelanggan, penyelesaian mesej dan jalur lebar serta perkhidmatan gaya hidup digital. Ia membolehkan penyedia perkhidmatan meningkatkan pengalaman pelanggan, merasionalkan kos dan mempercepat pertumbuhan pendapatan. Penyelesaian Comviva digunakan oleh lebih daripada 130 penyedia perkhidmatan mudah alih dan institusi kewangan di lebih 95 buah negara dan memperkaya kehidupan lebih 2 bilion orang untuk memberikan masa depan yang lebih baik. Untuk maklumat lanjut, sila layari: www.comviva.com

Tentang mobiquity® Pay

mobiquity Pay Comviva ialah penyelesaian sehenti untuk wang digital, e-dompet dan pembayaran mudah alih. Ia menyediakan perkhidmatan kewangan kepada lebih 130 juta pengguna di seluruh dunia dan memproses lebih daripada 7 bilion transaksi dengan jumlah melebihi $130 bilion setiap tahun.

mobiquity Pay ialah platform holistik yang memberikan perkhidmatan kepada pengguna, penyedia perkhidmatan dan rakan kongsi dan ia memudahkan pembayaran digital untuk semua segmen pelanggan, sama ada yang mempunyai akaun bank atau tidak, melalui semua bentuk faktor dan mod, termasuk USSD, aplikasi mudah alih, IVR, Web, kod QR dan NFC.

Bagi pengguna yang kurang atau tidak menggunakan perkhidmatan kewangan dan memerlukan dompet digital, mobiquity Pay menawarkan akaun nilai tersimpan dalam bentuk dompet digital prabayar. Penyelesaian ini akan memudahkan pelbagai transaksi kewangan, termasuk pindahan wang, pembayaran bil dan pedagang, pembayaran gaji, pengeluaran bantuan kewangan, pembayaran daripada perniagaan kepada perniagaan dan banyak lagi. Ia juga menyediakan akses kepada perkhidmatan kewangan mikro, seperti simpanan, pinjaman dan insurans. Bagi pengguna yang mempunyai akaun bank dan kad, mobiquity Pay menyediakan pilihan untuk membuat pembayaran menggunakan kad kredit, kad debit atau akaun bank.

Tentang Logiq

Logiq, Inc. merupakan penyedia penyelesaian e-Dagang, m-Dagang dan pengupayaan perniagaan fintech global terkemuka yang berpangkalan di A.S. Platform AppLogiq™ sebagai perkhidmatan ini membolehkan perniagaan bersaiz kecil dan sederhana di seluruh dunia mencipta dan menggunakan aplikasi mudah alih tempatan untuk perniagaan mereka tanpa memerlukan pengetahuan atau latar belakang teknikal. AppLogiq memperkasakan perniagaan untuk mencapai lebih ramai pelanggan, meningkatkan jualan, menguruskan logistik dan mempromosikan produk dan perkhidmatan mereka dengan cara yang mudah, berpatutan dan sangat cekap. AppLogiq ditawarkan dalam 14 bahasa di 10 buah negara dan tiga benua, termasuk beberapa pasaran baru muncul yang paling pesat membangun di Asia Tenggara.

Anak syarikatnya DataLogiq, menyediakan penyelesaian pemasaran e-Dagang yang lengkap berasaskan data untuk perniagaan dan jenama utama A.S., termasuk Home Advisor, QuinStreet and Sunrun. Enjin data LogiqX™ yang dikuasakan oleh AI memberikan pemahaman yang berharga tentang pengguna yang meningkatkan Pulangan ke atas Pelaburan (ROI) bagi perbelanjaan pemasaran dalam talian. Anak syarikatnya, PayLogiq™ menawarkan pembayaran mudah alih dan GoLogiq menawarkan perkhidmatan penghantaran makanan hiper tempatan. Untuk maklumat lanjut tentang Logiq, sila layari Logiq.com.

Penafian tentang pernyataan Berpandangan Ke Hadapan

Siaran akhbar ini mungkin mengandungi pernyataan dan maklumat berpandangan ke hadapan tertentu, seperti yang ditakrifkan dalam maksud Seksyen 27A Akta Sekuriti 1933 dan Seksyen 21E Akta Bursa Sekuriti 1934, dan tertakluk kepada Perlindungan Selamat yang diwujudkan oleh seksyen-seksyen tersebut. Logiq memperingatkan anda bahawa pernyataan dalam siaran akhbar ini yang bukan penerangan berasaskan fakta sejarah adalah pernyataan berpandangan ke hadapan. Pernyataan ini adalah berdasarkan kepercayaan dan jangkaan semasa Logiq. Pernyataan berpandangan ke hadapan yang disertakan dalam siaran ini tidak boleh dianggap sebagai perwakilan oleh Logiq atau sekutunya bahawa mana-mana rancangan atau jangkaan akan tercapai. Keputusan sebenar mungkin berbeza daripada yang dinyatakan dalam siaran akhbar ini disebabkan oleh risiko dan ketidakpastian yang wujud dalam perniagaan Logiq, termasuk, tetapi tidak terhad kepada: kesesuaian produk dan perkhidmatan Logiq untuk aplikasi atau pasaran tertentu, kejayaan pelancaran dan pembangunan yang terhasil daripada kerjasama Logiq dengan KMSB, termasuk program perintis yang berkaitan, jangkaan tentang peristiwa masa depan, trend perniagaan, keputusan kewangan dan/atau transaksi perniagaan yang mungkin tidak diselesaikan atau direalisasikan, serta risiko lain yang dijelaskan dalam siaran akhbar Logiq terdahulu dan pemfailannya dengan Suruhanjaya Sekuriti dan Bursa (“SEC”), termasuk di bawah tajuk “Faktor Risiko” dalam Laporan Tahunan Logiq pada Borang 10-K dan apa-apa pemfailan selanjutnya dengan SEC. Anda dinasihatkan supaya tidak bergantung sepenuhnya pada pernyataan berpandangan ke hadapan ini, yang hanya memberikan gambaran setakat tarikh semasa dan Logiq tidak bertanggungjawab untuk menyemak semula atau mengemas kini siaran akhbar ini untuk mencerminkan peristiwa atau keadaan selepas daripada tarikh ini.

mobiquity® ialah tanda dagangan berdaftar di India sahaja.

Untuk pertanyaan lanjut, sila hubungi:

Comviva Technologies Ltd.PR & Komunikasi KorporatSundeep Mehtapr@comviva.com

Hubungan LogiqBrent SuenPresiden Logiq, Inc.Hubungan e-mel

Hubungan Media & Pelabur Logiq

Ronald Both atau Grant StudePerhubungan Media & Pelabur CMAHubungan e-mel

Keywords: Banking/Financial Service Computer/Electronics Electronic Commerce Multimedia/Online/Internet Contracts New products/services Financial Technology

Source: PRNEWSWIRE


MWC 2019: Nubia Alpha Dilancarkan, Skrin Melengkung Dengan Spesifikasi Bukan Sekadar Jam Tangan

Penantian peminat Nubia menantikan Nubia Alpha menjengah ke pasaran kini telah tiba. Jam tangan pintar ini dilengkapi dengan skrin bersaiz 4 inci OLED yang mana ia boleh lentur. Ia juga dikuasakan oleh Snapdragon Wear 2100. Apa yang pasti ia disertakan memori sebesar 1GB RAM dan storan sebesar 8GB.

Ia bukan hanya sekadar jam tangan, tetapi ia turut dilengkapi dengan kamera 5MP pada bahagian muka jam. Ia sekaligus membolehkan panggilan video dibuat.

Dari aspek kapasiti bateri pula, ia disertakan dengan 500mAh. Dari aspek fizikalnya, ia disertakan 2 butang fizikal di bahagian sisi yang mana ia dikhususkan untuk mengawal navigasi. Lebih menarik, ia boleh dikawal menerusi sokongan gesture Air Interaction Mechanics (A.I.M) tanpa perlu menyentuh skrin.

Ia juga disertakan dengan eSIM yang mana anda boleh membuat panggilan tanpa perlu disambungkan kepada telefon pintar anda.

Bagi Nubia Alpha ini, ia disertakan dengan 2 varian warna iaitu hitam dan saduran emas dan bakal dijual di China pada harga 450 Euro (kira-kira RM 2079) bagi versi Bluetooth. Bagi versi eSIM pula, ia dijual pada harga 550 Euro (kira-kira RM 2541).

Baca juga:


Data Kencang Tanpa Had Dengan Pelan Prabayar UMI 36 Dari U Mobile

U Mobile hari ini melancarkan pelan prabayar terbaru yang dipanggil UMI 36, pelan ini menawarkan langganan VIP di JOOX Music selama 30 hari, internet berkelajuan tinggi, dan data tanpa had untuk WhatsApp dan WeChat. Bukan setakat itu, pelanggan UMI 36 juga akan diberikan data percuma untuk penstriman muzik melalui Music-Onz.

Pada harga serendah RM36 sebulan, para pelanggan akan menikmati kuota internet berjumlah 15GB – terbahagi kepada dua iaitu 7.5GB internet berkelajuan tinggi dan 7.5GB penstriman video melalui Video-Onz. Sebagai tambahan, pengguna juga boleh menonton video Youtube tanpa had bermula pada jam 2 pagi hingga 10 pagi setiap hari. Bagi yang melanggan pelan UMI 26 pula, sebanyak 5GB data disediakan untuk internet berkelajuan tinggi dan Video-Onz pada harga RM26 sebulan.

Kedua-dua pek prabayar Unlimited Power juga didatangkan dengan data tanpa had untuk Facebook, Instagram, dan Twitter melalui App-Onz. Bagaimanapun, tiada pakej panggilan suara percuma yang ditawarkan untuk kedua-dua pelan ini.

Jadi bagi anda yang sedang mencari pelan prabayar yang berbaloi khusus untuk berinternet, U Mobile UMI 36 dan UMI 26 adalah pilihan yang tepat untuk dilanggan. Tetapi, jika anda seorang pengguna yang selalu membuat panggilan suara, pelan sama sekali tidak sesuai. Untuk info lanjut boleh layari U Mobile.


Celcom Menawarkan Peranti Percuma Dengan CELCOM BLUE CUBE WEEKEND!

Mulakan percutian akhir tahun anda dengan memiliki telefon pintar baru sepanjang kempen Blue Cube Weekend yang dianjurkan oleh Celcom Axiata Berhad. Tawaran hujung minggu istimewa ini bermula 25 sehingga 27 November 2016 di mana anda berpeluang memiliki telefon pintar percuma dan diskaun hebat sehingga 80% untuk semua peranti dengan mendaftar pelan Celcom FIRST™ di semua cawangan Blue Cube dan Celcom Centre.

Sejajar dengan pelancaran pelan baru Celcom FIRST yang menawarkan kuota internet yang terbesar, serta usaha pemodenan rangkaian Celcom 4G, Blue Cube Weekend membolehkan pelanggan memiliki sebuah telefon pintar baru pada nilai yang hebat. Terdapat juga diskaun hebat sehingga 80% bagi telefon pintar terbaru, dengan harga serendah RM288 di semua 60 cawangan di seluruh negara.

Peranti percuma boleh dimiliki dengan mendaftar mana-mana pelan Celcom FIRST, samada Celcom FIRST Platinum dengan 60 GB pada kadar RM150 atau FIRST Gold Plus dengan 40GB pada RM98. Pelanggan sedia ada juga boleh menikmati telefon pintar PERCUMA apabila mereka menaik taraf dan menambah pelan langganan kepada Celcom FIRST Platinum atau pelan FIRST Gold Plus sepanjang Blue Cube Weekend.


vivo IQOO Z1 Bakal Dilancarkan Pada 19 Mei Ini? Korang Dah Excited Ke?

Satu berita menarik apabila vivo telah mengumumkan tarikh pelancaran Peranti Vivo IQOO Z1 yang mana ia bakal di lancarkan pada 19 Mei Ini Menerusi satu video pendek.

Walaupun begitu, tiada lagi maklumat sahih yang memaparkan mengenai spesifikasi peranti ini.

Antara spesifikasi yang mungkin ditampilkan adalah ia mungkin dihadirkan dengan pemproses MediaTek Dimensity 1000+.

Jadi, sama-sama kita nantikan!


iPhone Boleh Lipat Bakal Gantikan iPad Mini?

Menurut laporan GSMArena, Apple akhirnya dapat menggantikan barisan produk iPad mini  dengan iPhone yang boleh dilipat dan iPhone yang dapat dilipat akan menyokong input stylus.

Menurut laporan, ukuran layar iPhone yang dapat dilipat adalah antara 7.3 inci dan 7.6 inci, menggunakan skema lipatan clamshell, yang bermaksud bahawa telefon ini mungkin serupa dengan Samsung Z Filp. Dalam laporan awal, iPhone yang dilipat akan diluncurkan pada bulan September 2022 paling awal, tetapi sekarang ada berita bahawa kali ini dapat ditunda ke 2023.

Tetapi GSMArena juga menunjukkan dalam laporan bahawa walaupun Apple akhirnya tidak akan mengganti lini produk mini iPad dengan iPhone yang dapat dilipat, ia mungkin membatalkannya dengan alasan lain. Dengan pengurangan bingkai tablet secara berterusan dan peningkatan nisbah skrin-ke-badan.

Kembali ke iPhone yang boleh dilipat, telefon skrin lipat ini kemungkinan besar tidak akan tersedia dalam jangka masa pendek, dan memerlukan sedikit masa untuk Apple meningkatkan pengalaman menggunakan produk skrin lipat sebelum membawa produk berkaitan ke pasaran.


HONOR 20 Pamer Penerimaan Menakjubkan Dari Peminat, Terjual Lebih Sejuta Dalam 14 Hari Di China

Jenama peranti popular, HONOR hari ini mengumumkan bahawa ketersediaan peranti perdananya, HONOR 20 susulan daripada rekod prestasi jualan yang sangat tinggi yang mana ia terjual lebih dari sejuta unit di China dalam masa hanya 14 hari sahaja. HONOR turut muncul sebagai performing brand no 1 selama 5 tahun berturut-turut pada 618 Sales Day on JD.com.

HONOR 20 telah dijual di Malaysia, Perancis, Jerman, Rusia dan UK. Bagi Itali dan Belanda, ia akan di jual mulai hari ini manakala India pula pada 25 Jun dan Poland pada 28 Jun serta Sepanyol pada awal Julai. Dalam pada itu, HONOR 20 Pro pula melangkaui RMB 100 juta (kira-kira USD 15 juta) selepas ia mula dijual pada 18 Jun lalu.

Di Malaysia, jualan peranti HONOR 20 ini disertakan dengan kempen ulang tahun HONOR nyata menerima reaksi positif dari seluruh rakyat Malaysia. Pembeli pertama peranti ini di Malaysia, Yap Loo Swan, berkongsi keterujaannya menjadi individu pertama di Malaysia memiliki peranti ini.

HONOR 20 kini tersedia di kesemua HONOR Experience Stores, Hihonor dan kedai rasmi HONOR di Shopee. Ia dijual pada harga RM1699 dan menerima hadiah percuma bernilai sehingga RM500.


Apple Tidak Lagi Memaparkan Aplikasi 32-bit Di Dalam Carian App Store

Apple telah mengarahkan kepada para pembangun aplikasi supaya tidak lagi menggunakan format 32-bit dan menukarnya kepada format 64-bit. Ini kerana aplikasi 32-bit akan dihentikan sepenuhnya pada iOS 11 yang akan dilancarkan bersama-sama ‘iPhone 8’ pada bulan September depan. Kini, aplikasi yang menggunakan 32-bit tidak dipaparkan atau boleh dicari di App Store melainkan melalui pautan.

Anda tidak boleh membezakan aplikasi 64-bit ini kerana ia akan lebih berkesan jika kapasiti RAM melebihi 4GB, tetapi Apple tidak mengeluarkan peranti dengan RAM setinggi itu. Walaupun begitu, Apple beranggapan mereka perlu mencipta sesuatu ke hadapan dan persediaan lebih awal lantas memberikan manfaat kepada setiap pengguna pada masa kelak.


‘Crazy Rich Asian’, Chryseis Tan Serikan Pelancaran OPPO R17 Pro

Sebelum ini kami ada berkongsi berita dengan anda mengenai pelancaran rasmi OPPO R17 Pro di Malaysia pada 22 November ini. Lebih istimewa, pelancaran tersebut turut diserikan dengan kehadiran ‘Crazy Rich Asian’, Chryseis Tan.

Siapa yang tidak kenal dengan Chryseis Tan, seorang usahawan berjaya yang memegang beberapa jawatan seperti Executive Director of Berjaya Assets Berhad, Head of Marketing of Four Seasons Hotel and residence dan juga pemilik Le Juceria. Keperibadiannya yang berjaya juga sepadan dengan komitmen OPPO terhadap peranti terbaharunya ini.

OPPO R17 Pro menyokong sistem tri-kamera 12MP + 20MP + TOF 3D serta turut hadir dengan teknologi pengimbas cap jari dalam skrin pada paparan skrin yang berukuran 6.4 inci AMOLED. Keunikan pada OPPO R17 Pro semestinya kehadiran dua bateri berkapasiti 1850mAh yang membawa sejumlah 3700mAh kuasa bateri. Sistem pengecasan pantas Super VOOC mampu memberi kuasa bateri sebanyak 40% hanya dalam 10 minit masa mengecas.

Jangan lupa untuk menonton live semasa pelancaran OPPO R17 Pro di Facebook OPPO Malaysia.

Baca juga:


Xiaomi Mi 9SE Kini Tiba Di Malaysia- Dijual Pada Harga Bermula Dari RM1299

Berita baik buat peminat Xiaomi apabila Mi 9 SE kini telah tiba di Malaysia. Peranti yang tampil dengan spesifikasi yang terbaik dengan harga bermula dari RM1299.

Xiaomi Mi 9 SE tampil dengan skrin bersaiz 5.97 inci HD penuh dan paparan AMOLED. Ia dikuasakan oleh cipset Snapdragon 712 serta dibantu memori dengan  2 varian memori iaitu 6GB + 64GB dan 6GB + 128GB.

Dari aspek kamera juga tidak mengecewakan apabila ia disertakan dengan 3 kamera utama dengan resolusi 48MP(F1.75) + 8MP(F2.4) + 13MP(F2.4) dan 20MP bagi kamera swafoto. Hasil gambar anda pastinya akan menjadi lebih menawan. Turut disertakan dengan pengimbas cap jari di atas skrin.

Kapasiti Bateri juga tidak mengecewakan apabila ia dihadirkan dengan kapasiti sebesar sebesar 3,070mAh + pengecasan pantas 18W, namun ia tidak disertakan dengan pengecasan tanpa wayar. Jadi tiada sebarang gangguan ketika anda menggunakan peranti ini. Peranti ini disertakan dengan 2 varian iaitu hitam dan biru.

Bagi Versi 6GB + 64GB ia bakal dijual pada harga RM1299 manakala bagi versi 6GB + 128GB pula dijual pada harga RM1499. Ia bakal dijual pada 4 Mei ini di Stor Online Xiaomi di Lazada dan Shopee, serta kedai fizikal Mi Store di seluruh negara.

Bagi pembeli terawal anda bakal menerima menerima hadiah berupa Mi Powerbank 10,000mAh 2S. Selagi stok masih ada.


Sony Xperia 5 II Kini Rasmi – Dijual Pada Harga Kira-Kira RM3930!!

Peminat Sony mesti teruja apabila mereka telah melancarkan satu lagi peranti terbaharunya yang dikenali sebagai Sony Xperia 5 II dan dijual pada harga $950 (kira-kira RM3930).

Peranti ini tampil dengan skri nyang baik iaitu 6.1″ OLED dan dipadankan dengan sokongan kadar segar semula sehingga 120Hz.

Dari aspek dalaman pula, ia tampil dengan Snapdragon 865 dan dipadankan dengan RAM sebesar 8GB dan storan sebesar 128GB.

Kamera juga tidak mengecewakan apabila ia dihadirkan dengan 12MP + 12MP + 12MP bagi kamera utama dan 8MP bagi kamera hadapan.

Kapasiti bateri juga tidak mengecewakan apabila ia dihadirkan dengan 4000mAh dan disertakan dengan pengecasan pantas 21W.


Reviu Eksklusif (Bah 2): Xiaomi Mi MIX 2S, Kamera AI Setanding iPhone

HARGA: RM1,999 (64GB) / RM2,199 (128GB)

Pada bahagian yang pertama, kami hanya mengulas Xiaomi Mi MIX 2S daripada segi reka bentuk, prestasi dan bateri. Maka untuk bahagian kedua ini, kami akan menerangkan dengan lebih lanjut mengenai sistem antaramuka serta hasil gambar daripada peranti mantap ini.

Xiaomi Mi MIX 2S merupakan sebuah peranti kelas induk yang menampilkan rekaan futuristik melalui skrin paparan yang penuh. Ia juga dilengkapi cip yang berprestasi tinggi di samping reka bentuk yang premium. Bagi melengkapkan fungsi dan ciri-ciri sesebuah telefon pintar, peranti ini telah dioperasikan dengan perisian berasaskan Android Oreo serta antaramuka MIUI 9.

EMUI 9 dengan ekosistem Android Oreo menyediakan beberapa fungsi dan ciri yang menarik kepada pengguna.

Bagi yang sudah familiar dengan EMUI, mungkin anda tiada masalah untuk mengendalikan peranti ini. Bagi pengguna baru pula, antaramuka ini mudah untuk difahami dan digunakan.

Ciri gesture yang tidak lagi memerlukan butang navigasi di sebelah nampak lebih kemas. Anda hanya perlu melakukan kaedah meleret jari untuk kembali atau menutup aplikasi pada antaramuka ringkas ini.

Ciri seperti sebegini lebih kurang sama seperti peranti Apple iPhone X.

Bagi memastikan pengalaman bermain game lebih mengasyikkan, anda boleh mengaktifkan mod game speed booster.

Ciri ini berfungsi untuk menyekat panggilan yang masuk ketika bermain game dan untuk setakat ini hanya aplikasi WeChat sahaja yang menyokongnya.

Jika di rumah anda memiliki sambungan WiFi, anda boleh jadikan peranti ini sebagai WiFi extender. Melaluinya, anda boleh meluaskan liputan WiFi di rumah tanpa memerlukan alat elektronik yang lain.

Kamera pada Xiaomi Mi MIX 2S menggunakan sensor berjenama Sony dan Samsung. Gabungan kedua-dua sensor ini sekaligus menghasilkan hasil gambar yang baik dan kerana itu, peranti ini telah diiktiraf oleh DxOMark sebagai peranti cemerlang untuk aspek penggambaran. Skor yang diperolehi juga mendapat sebanyak 97 setanding dengan peranti Apple iPhone X dan Huawei Mate 10 Pro.

Dwi kamera 12 Megapiksel ini turut mendapat integrasi AI (kecerdasan buatan) yang membolehkan kamera mengambil gambar dengan lebih bijak. Pemproses AI akan melaras gambar mengikut kesesuaian sesuatu persekitaran menjadikan hasilnya lebih baik dan lebih cantik. Namun, sepanjang menggunakan peranti ini, kami mendapati isu yang tidak boleh dielakkan ialah lensa sukar untuk fokus pada sesuatu objek yang dekat. Kami merasakan ia perlu diperbaiki dalam kemas kini perisian yang akan datang.

Di bawah merupakan hasil gambar yang diperolehi sepanjang menggunakan Xiaomi Mi MIX 2S:

Sepanjang mengulas Xiaomi Mi MIX 2S, kami mendapati peranti ini agak berbaloi untuk dimiliki. Pertama, harga yang ditawarkan tidak terlalu tinggi dan masih mampu untuk dibeli. Kedua, spesifikasi yang diberikan cukup baik dan serba lengkap untuk fungsi asas. Fokus utama yang boleh dilihat pada peranti induk ini ialah Xiaomi fokus pada keupayaan kamera belakangnya dan rekaan skrin bezel nipis tanpa takuk.

Walaupun begitu, kekurangan pada peranti ini ialah pada bahagian luaran yang ketiadaan bicu audio dan IR Blaster (kawalan jauh). Selain itu, kamera swafoto juga berada di tahap yang memuaskan sahaja di samping tubuh badan yang berat untuk saiz yang sepatutnya.

Apa-apapun jika anda inginkan telefon power tanpa perlu keluarkan duit yang banyak, Xiaomi Mi MIX 2S boleh dipertimbangkan. Perlu diingatkan, peranti lain dengan spesifikasi yang hampir sama dengan peranti ini dijual pada harga jauh lebih tinggi.

Selamat Membeli!


Black Shark 2 Pro Kini Rasmi Di Malaysia – Harga Jualan Bermula RM2,499

Ini ada berita baik buat semua kaki gamer, sebuah lagi peranti gaming yang berkuasa kuda kini di rasmikan untuk pasaran tempatan iaitu  Black Shark 2 Pro yang mana ia bakal dijual pada harga bermula dari RM2,499. Peranti ini dilihat menerima penambahbaikan menarik di samping penawaran reka bentuk lebih mengancam.

Black Shark 2 Pro membawakan paparan bersaiz 6.39 inci AMOLED FHD+ yang pastinya memberikan pengalaman yang menakjubkan. Spesifkasi dalaman juga sangat baik apabila dihadirkan dengan cip pemproses Snapdragon 855 Plus yang sangat berkuasa. Melengkapinya, persediaan memori sehingga 12GB RAM dan storan dalaman sehingga 256GB (berasaskan UFS 3.0).

Untuk tetapan kamera, ia membawakan persediaan dwi kamera utama dengan gabungan lensa : 48MP (f/1.75) (Sony IMX 586) + 13MP (f/2.2) dan kamera hadapan pula adalah 20MP (f/2.0). Persediaan bateri juga tidak mengewakan apabila ia ditanam dengan kapasiti yang besar iaitu 4000mAh dan dipadankan dengan pengecasan pantas 27W. Lebih menarik, ia turut disertakan sistem penyejukan – Liquid Cooling 3.0 untuk pengalaman gaming terbaik.

Black Shark 2 Pro tampil dengan tiga pilihan warna menarik dan unik seperti Shadow Black, Iceberg Grey dan Gulf Blue (special edition) – turut disertakan pakej aksesori permainan komprehensif termasuk left-side gamepad and the gamepad stand! Berikut adalah penawaran harga peranti ini untuk pasaran tempatan :

Bagi memeriahkan kedatangan peranti ini, Black Shark telah memilih Shopee sebagai rakan e-dagang eksklusif untuk pelancaran Black Shark 2 Pro – Bagi yang berminat, ketersediaan adalah bermula hari ini.

Bersempena dengan Shopee 9.9 Super Shopping Day, Black Shark bakal mengadakan jualan kilat untuk Black Shark 2 Pro bermula hari ini hingga 12 September 2019! Lebih menarik, nikmati penjimatan berganda apabila anda menggunakan store diskaun RM10 dengan perbelanjaan minimum sebanyak RM1,000! Promosi adalah seperti di bawah :

HARGA JUALAN

PROMOSI PELANCARAN

Black Shark 2 Pro (8GB + 128GB)

[FREE GIFT] : Black Shark Limited Edition 10,000mAh Power Bank (bernilai RM99)

Black Shark 2 Pro (12GB + 256GB)


Samsung Galaxy M10 Kini Ditawarkan Di Malaysia – Miliki Pada Harga RM 449

PERHATIAN BUAT SEMUA! Samsung Galaxy M10 kini tiba di Malaysia! Sama seperti ‘adik-beradiknya’ iaitu Galaxy M20, penjualan model juga ditawarkan secara eksklusif untuk pembelian dalam talian di Samsung Online Store dan Shopee.

Bagi yang berminat, Samsung Galaxy M10 ditawarkan pada harga RM449 untuk seunit dan tersedia dalam dua pilihan warna yang menarik iaitu Ocean Blue atau Charcoal Black. Maklumat lanjut, layari Samsung Malaysia.

SPESIFIKASI SAMSUNG GALAXY M10


Harga Siri Samsung Galaxy Note 10 Bermula RM3,699! Sesi Pra – Tempahan Dibuka 8 Ogos 2019!

Wow menarik! Samsung Malaysia hari ini turut mengumumkan penawaran harga rasmi siri Samsung Galaxy Note 10 untuk pasaran tempatan. Pada masa sama, mereka juga mengumumkan ketersediaan sesi pra-tempahan dengan penawaran sejumlah hadiah percuma menarik. Harga jualan adalah seperti senarai di bawah :

Sangat berbaloi bukan? Bagi yang berminat, sesi pra-tempahan untuk siri Samsung Galaxy Note 10 dibuka bermula 8 Ogos (5 petang) sehingga 18 Ogos 2019 dan setiap pembelian didatangkan dengan hadiah menarik berupa :

Aura Black

Aura Glow

Aura Black

Aura Glow


Ketua Pegawai Eksekutif ZTE Xu Ziyang: Menyemarakkan Pendigitalan, Dikurniai Kecerdasan

SHENZHEN, China, 30 Jun 2021 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk internet mudah alih, hari ini mengumumkan bahawa Ketua Pegawai Eksekutif syarikat Xu Ziyang telah menyampaikan ucapan dasar yang bertajuk “Menyemarakkan Pendigitalan, Dikurniai Kecerdasan” (“Fuel the Digitalization, Endow with Intelligence”) di upacara perasmian Kongres Dunia Mudah Alih 2021.

Menurut En. Xu Ziyang, aplikasi 5G, dengan penggunaan komersial berskala besar rangkaian 5G, telah memasuki tempoh pembangunan lelaran. Walaupun cabaran seperti pembinaan ekologi dan model perniagaan perlu dihadapi, hala tuju inovasi berubah menjadi lebih jelas secara beransur-ansur. ZTE, disokong dengan amalan selama lebih dua tahun dengan rakan kongsi industri dan ekologi, telah mengusahakan tiga hala tuju inovasi aplikasi utama dan asas pemerkasaan digital.

Ketiga-tiga hala tuju inovasi aplikasi 5G yang disebut di atas meliputi, khususnya, memperkasa individu dengan 5G memperluas sempadan pancaindera dan mencipta kemungkinan tanpa batasan, memperkasa kumpulan sasaran dengan 5G merapatkan jurang digital dan memperkasa industri-industri dengan 5G menggalakkan revolusi perindustrian.

Sementara itu, asas pemerkasaan digital telah meraih kejayaan penting dalam “jalur lebar merata”, “pengkomputeran pervasif”, “penumpuan berbilang dimensi” dan “penjimatan tenaga mesra alam”, mendayakan interaksi yang kukuh pada masa sebenar, aplikasi yang tangkas dan inovatif, kecekapan sumber maksimum dan pembangunan berterusan.

Syarikat ini bersedia membuka keupayaan asas ini kepada semua rakan industri dan ekosistem demi mendepani masa depan yang saling menguntungkan.

Berikut merupakan ucapan asal En. Xu Ziyang seperti di bawah:

Selamat pagi, selamat petang dan selamat malam, tetamu-tetamu kehormat, tuan-tuan dan puan-puan,

Saya amat berbesar hati dapat mengambil bahagian dalam MWC Barcelona 2021 secara maya, yang amat berbeza daripada cara yang biasa kita jalani. Apa yang akan saya kongsikan bersama anda ialah “Menyemarakkan Pendigitalan, Dikurniai Kecerdasan”, yang membawa harapan, bersama-sama rakan-rakan kongsi kami dalam ekosistem ini, demi mencari cara untuk mencapai transformasi digital dan pintar masyarakat manusia dengan terus memperkukuh asas digital.

Seperti yang telahpun diketahui ramai, sudah dua tahun berlalu sejak pelancaran pertama 5G. Setakat ini, lebih 1.1 juta stesen utama 5G beroperasi di seluruh dunia. 5G bukan sahaja membawa pengalaman pengguna yang lebih baik, tetapi memacu transformasi digital dan pintar terhadap vertikal-vertikal. Apa yang dapat kita lihat ialah Tapak Pembuatan Pintar 5G ZTE di Nanjing. Lima stesen utama 5G dihasilkan di sini setiap minit, yang dihantar ke seluruh dunia. Ia juga merupakan contoh yang sangat baik berhubung amalan kami dalam “Pembuatan Pintar Dikuasakan oleh 5G”. Di sini, dengan liputan penuh rangkaian 5G dan pelaksanaan MEC, kami menggunakan 10 aplikasi 5G biasa yang penting bagi merealisasikan pembuatan pintar termasuk AGV berasaskan awan, visi mesin 8K, PLC berasaskan awan, storan pintar, peranti boleh pakai industri, kembar digital dan pemeriksaan di tapak. Anda boleh melihat angka-angka yang agak menggalakkan, tenaga kerja dikurangkan sebanyak 40%, kadar kerosakan menurun sebanyak 20% dan kitaran pengeluaran menurun sebanyak 30%, sementara kecekapan pengeluaran meningkat sebanyak 40%.

Tambahan pula, kami, bersama-sama lebih 90 pengendali dan 500 rakan kongsi di seluruh dunia, telah meneroka aplikasi 5G yang inovatif dalam skop yang luas dan keadaan penggunaan besar-besaran dalam lebih daripada 15 sektor industri dibangunkan dengan hasil yang positif. Kami gembira dapat melihat bahawa perubahan yang dibawa oleh 5G dan banyak teknologi maklumat baharu yang lain berlaku di kilang-kilang Thailand, pelabuhan-pelabuhan Belgium, ladang-ladang Austria serta pembuatan, pengangkutan, grid kuasa dan perlindungan alam sekitar di China.

Biarpun aplikasi 5G masih berada di peringkat awal, kini kita dapat mengenal pasti dengan jelas beberapa hala tuju. Hala tuju pertama yang terlintas di fikiran saya adalah untuk memperluas sempadan pancaindera dan mencipta kemungkinan tanpa batasan untuk individu. Anda tahu, sempadan antara dunia digital dan dunia fizikal semakin beransur-ansur kabur, hasil daripada pengenalan rangkaian baharu dan perkhidmatan awan. Rumah pintar menjadikan kehidupan kita lebih mudah. Dengan memakai set kepala AR/VR, kita dapat menikmati pengalaman imersif pengembaraan, permainan, acara sukan dan konsert daripada keselesaan rumah kita sendiri. Dengan mengendalikan dron, kita dapat meluaskan penglihatan kita. Dengan aplikasi-aplikasi seperti pemanduan berautonomi, visi mesin, perlombongan tanpa pemandu dan robot penyelamat, harta dan nyawa kita dapat dilindungi dengan lebih baik.

Kedua, adalah untuk merapatkan jurang digital, menyasarkan matlamat pembangunan mampan di dunia. Sebagai contoh, Teleperubatan melalui 5G membolehkan doktor dan pakar mendiagnosis pesakit secara jarak jauh, menyediakan sumber perubatan berkualiti tinggi dalam jarak yang dekat. Wartawan dapat berkomunikasi dengan pelanggan secara bersemuka menggunakan teknologi hologram. Pembelajaran jarak jauh menyediakan peluang pendidikan yang sama rata untuk wilayah-wilayah yang berada di tahap pembangunan yang berbeza. 5G FWA membolehkan penyediaan pantas perkhidmatan jalur lebar di sesetengah kawasan dengan infrastruktur yang terbatas. Orang ramai boleh bekerja dengan bebas dari rumah sama berkesan seperti di pejabat. Dengan teknologi Udara-Ke-Darat 5G, penumpang boleh menikmati perkhidmatan dalam-penerbangan sama lancar seperti ketika mereka berada di darat. Seperti yang dapat kita lihat, 5G mengurangkan jarak antara manusia dan mendekatkan hati, lalu menjurus kepada masyarakat yang lebih harmoni.

Di samping itu, selaras dengan revolusi perindustrian moden, kami membangunkan teknologi maklumat untuk mempercepatkan pembangunan sosial. Sebagai contoh, kilang-kilang pintar menonjolkan lonjakan daripada pembuatan tradisional, menurunkan kos di samping meningkatkan kecekapan dan kualiti. Infrastruktur trafik pintar memudahkan emisi karbon rendah dan pengangkutan yang lebih berkesan. 5G membantu membina grid pintar yang andal, selamat, menjimatkan, cekap dan mesra alam dengan melaksanakan sambungan ekstensif dengan kependaman rendah serta kos rendah, yang akhirnya dapat mengurangkan emisi karbon. Dengan 5G, pengurusan pintar menjadi kenyataan dalam pertanian. 5G juga dapat menambah baik persekitaran kehidupan kita dengan kualiti air dan udara yang lebih tinggi, yang menggalakkan pembangunan berterusan.

Aplikasi inovatif yang kita miliki hari ini pastinya perlu dibangunkan selanjutnya dengan meneroka ekonomi skala dan model perniagaan. Walau bagaimanapun, satu keperluan sama yang harus dan perlu dikenal pasti, ialah platform pendayaan digital.

Seperti yang telahpun disedari ramai, “dipacu data” tidak syak lagi merupakan kunci transformasi digital untuk ratusan ribu vertikal. Hasilnya, tumpuan-pengkomputeran berkembang menjadi tumpuan-data. Dengan pemahaman ini, Asas Digital (Digital Foundation), yang memainkan peranan penting, akan ditingkatkan secara berterusan dari segi “jalur lebar merata”, “pengkomputeran pervasif” dan “penumpuan berbilang dimensi”. Di samping itu, pasaran baharu akan diperluas dan kemampanan perniagaan akan dijamin.

Kami percaya bahawa keupayaan rangkaian yang ditingkatkan dapat memajukannya dalam tiga aspek: lebar jalur, ketangkasan dan penjadualan.

Dari segi peluasan lebar jalur, apa yang wajar disebutkan ialah peningkatan paut naik 5G dan akses optik gigabit untuk jalur lebar berwayar.

Bagi ketangkasan rangkaian pula, SRv6 menjadikan rangkaian IP lebih fleksibel dan boleh diatur cara. Keupayaan VPN berasaskan FlexE dan penghirisan keras dapat memenuhi kehendak terhadap kependaman rendah, getaran rendah, keandalan ultra dan pengasingan selamat. Rangkaian optik membawa rangkaian jejaring ke tahap evolusi seterusnya, yang meningkatkan kapasiti, menurunkan kependaman dan meningkatkan lebihan. Teras natif-awan menyokong penggunaan dan operasi dengan cara yang lebih fleksibel, tangkas dan elastik.

Kita boleh menggunakan penjadualan sumber, pemisahan kawalan/pemajuan, pengaturan penghirisan hujung-ke-hujung automatik, penyediaan automatik dalam beberapa minit dan operasi penghirisan fleksibel bagi meningkatkan kecekapan operasi.

Data melonjak dari segi jumlah dan variasi dalam era AIoT. Sementara itu, pemprosesan data menjadi lebih rumit dengan pengenalan AI, umpamanya, algoritma pembelajaran mendalam. Kapasiti pengkomputeran terpusat tidak lagi cemerlang dari segi keselamatan dan kecekapan. Sebaliknya, sinergi awan-pinggir-terminal telah dianggap sebagai penyelesaian penuh terhadap masalah ini. Dengan perbezaan kapasiti yang dapat dikenal pasti antara awan, pinggir dan terminal serta pengoptimuman canggih pada perisian, perkakasan dan cipset, penumpuan hiper peka beban menjadi kunci terhadap infrastruktur yang menjamin kebolehskalaan, ketangkasan dan lelaran yang pantas.

Hal ini sebenarnya membawa saya untuk menyebut beberapa perkataan yang penting: penumpuan awan-rangkaian, penumpuan perisian-perkakasan, penumpuan AI dan juga keselamatan intrinsik.

Pertama sekali, kami benar-benar memerlukan awan atas permintaan dan sinergi awan-rangkaian agar dapat menyesuaikan kepelbagaian. Amalan yang kami laksanakan tahun lalu, iaitu “Penyelesaian Awan dan Rangkaian Jitu”, benar-benar menunjukkan kuasa contoh yang baik dalam menyediakan perkhidmatan kepada perusahaan vertikal dan mempercepatkan transformasi digital.

Di samping itu, penumpuan perisian-perkakasan memperkaya set kemahiran kami untuk mengejar sifat perniagaan dan kecekapan kos. Perisian digunakan untuk perkhidmatan mikro natif awan dan komponen; dan dalam masa yang sama, perkakasan menginginkan prestasi yang terbaik. Kita dapat memecah batasannya yang sukar dengan melaksanakan pengoptimuman bersama dan global yang dikhususkan untuk senario tertentu. Sebagai contoh, kita akan dapat melihat lebih banyak pilihan pemecut sejagat dan lebih banyak inovasi cipset.

Menyebut tentang AI, ia berkenaan dengan memanfaatkan sepenuhnya nilai data. Data raya dan penumpuan AI berasaskan model latihan menyokong penyelarasan sistem dan nod silang-domain, memudahkan pengaturan daripada pusat data hinggalah antara muka radio dan membolehkan operasi dan penyelenggaraan yang lebih cekap.

Akhir sekali, keselamatan intrinsik bertindak sebagai sistem imun deriaan kendiri, adaptif kendiri dan berkembang sendiri untuk rangkaian. Dibina semasa pembinaan rangkaian, ia menawarkan pelbagai fungsi keselamatan dan dapat berkembang secara automatik semasa operasi rangkaian, seterusnya menjamin keselamatan, perkhidmatan dan data dengan tekal.

Menurut GSMA, industri komunikasi mudah alih kini bertanggungjawab untuk sekitar 0.4% emisi karbon di seluruh dunia. Menjadi matlamat bersama industri ini untuk mengurangkan emisi karbon. Bagi membina rangkaian mesra alam dengan penggunaan kuasa yang lebih rendah, ZTE menganjurkan untuk mengambil langkah-langkah yang betul dalam seluruh kitaran hayat rangkaian.

Khususnya, pengeluaran dan pembuatan yang lebih cekap serta pintar dapat direalisasikan dengan penggunaan kuasa yang lebih rendah melalui Internet Industri 5G, MEC dan AI. Bagi inovasi di stesen utama, kami dapat memperbaiki reka bentuk cipset, penguat kuasa dan integrasi sistem demi kecekapan kuasa yang lebih tinggi. Semasa pembinaan rangkaian, emisi karbon dapat dikurangkan dengan menggunakan tenaga bersih dan bekalan kuasa sandaran yang amat cekap untuk stesen utama dan teknologi pelesapan haba untuk pusat data, seperti reka bentuk modul pratetap dan teknologi penyejukan cecair. Dalam operasi rangkaian, penyelesaian seperti PowerPilot dapat digunakan untuk penjadualan trafik berasaskan algoritma yang pintar, seraya dapat menurunkan penggunaan kuasa dan dalam masa yang sama memastikan pengalaman pengguna yang baik

Dengan langkah-langkah berkenaan dalam seluruh kitaran hayat rangkaian, kami dapat membantu pengendali membina rangkaian mesra alam dengan lebih berkesan.

Walaupun 5G telah digunakan secara komersial sejak lebih dua tahun, ia masih berada di peringkat awal. Bagi menjamin kejayaan komersialnya, kita juga harus bekerjasama untuk berinovasi dalam pembangunan ekosistem dan model perniagaan. Komited terhadap pembangunan industri dan ekosistem, ZTE telah mendapat pengalaman yang luas dalam teknologi teras, produk dan penyelesaian E2E DICT, komponen awan dan inovasi 5G. Kami bersedia untuk membuka keupayaan asas ini kepada semua rakan industri dan ekosistem. Saya teruja untuk melihat ke mana hala tuju trend ini. Ayuh kita bekerjasama demi mendepani masa depan yang saling menguntungkan.

Terima kasih.

Hubungan Media:

Margaret Ma  ZTE Corporation  Tel: +86 755 26775189  Emel: ma.gaili@zte.com.cn

Keywords:  Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Trade show news

Source: PRNEWSWIRE


realme Akan Mengeluarkan Produk AIoT Musim Ketiga Pada 30 April!

Hari raya aidilfitri akan datang tidak lama lagi. Bersempena dengan perayaan tersebut, realme akan melancarkan sejumlah tujuh peranti AIoT baru, termasuk fon telinga, pembesar suara Bluetooth, keperluan harian dan peranti yang boleh dipakai. 7 produk ini akan memberi pengguna pengalaman baru yang boleh dilangkau.

Di bidang audio, akan terdapat produk realme Buds Q2, realme Buds Air 2 Neo dan produk pembesar suara Bluetooth realme Cobble; seperti untuk peranti yang boleh dipakai, realme akan melancarkan realme Watch 2 dengan 90 mod sukan, skrin besar dan hayat bateri yang kuat. Terdapat juga realme Watch S Master Edition yang dilancarkan bekerjasama dengan artis budaya pop terkenal negara Grafflex. Akhirnya, terdapat lampu malam realme Motion Activated dan bateri realme.

Sekiranya anda ingin mendapatkan maklumat langsung mengenai produk ini, anda boleh menonton siaran langsung di laman Facebook Realme pada 12:00 pada 30 April 2021.


Kerjasama Maxis Dan Malaysia Airlines Beri Pelbagai Tawaran dan Diskaun Buat Pengguna Maxis Dan Hotlink

Kepada sesiapa yang ingin melancong pada tahun ini, ada berita baik untuk anda. Maxis baru-baru ini telah bekerjasama dengan Malaysian Airlines untuk menawarkan lebih nilai pelancongan kepada pelanggan Maxis dan Hotlink menerusi tiga program sepanjang tahun ini.

Program-program tersebut adalah Malaysia Airlines Ultimate Travelicious Deals, Program MHexplorer Student Travel dan Diskaun Maxis dan Hotlink eksklusif melalui aplikasi MH Mobile.

Bagi Malaysia Airlines Ultimate Travelicious Deals, anda akan menikmati diskaun tambahan pada tiket penerbangan mereka semasa kempen Malaysia Airlines Ultimate Travelicious Deals, yang akan berlangsung dua kali setahun. Untuk kempen pertama, yang akan berlangsung dari 29 April hingga 13 Mei 2019, pelanggan Maxis dan Hotlink boleh menikmati diskaun sehingga 55% pada tiket penerbangan antarabangsa dan domestik bagi tempoh pelancongan 29 April 2019 hingga 31 Mac 2020.

Ini perkara yang perlu dilakukan bagi menikmati tawaran ini:

Untuk melihat tawaran pelancongan menarik ini, sila klik di sini.

Dalam pada itu, bagi Program MHexplorer Student Travel pula menawarkan penyelesaian menyeluruh untuk penerbangan para pelajar. Pelanggan Hotlink dan Maxis yang mendaftar untuk Program MHexplorer Student Travel akan berpeluang untuk memenangi tiket penerbangan ke Bali, Tokyo, Seoul atau Osaka, mulai sekarang hingga akhir bulan Mac 2020.

Selain itu, semasa promo Friends & Family MHexplorer, yang akan berlangsung dua kali setahun, pelanggan Maxis dan Hotlink dapat menikmati 2X Enrich miles apabila mereka membeli tiket penerbangan, dengan memuat turun kod promo dari aplikasi Hotlink Flex, Hotlink RED atau MyMaxis dan memasukkan kod tersebut apabila membuat pembelian.

Pelanggan Maxis dan Hotlink boleh mendaftar untuk Program MHexplorer dengan klik di sini.

Pelbagai tawaran eksklusif untuk pelanggan Maxis dan Hotlink boleh didapati di aplikasi MH Mobile tiga kali setahun, bermula dari separuh kedua tahun ini, di mana mereka boleh menikmati diskaun sehingga 30% untuk tiket penerbangan ke mana-mana destinasi antarabangsa dan domestik. Pelanggan akan diberi makluman melalui aplikasi dan juga SMS apabila jualan tersebut bermula.

Bagi menikmati lebih banyak tawaran Maxis dan Hotlink lagi, sila layari laman Tawaran di aplikasi MyMaxis, Hotlink RED, Hotlink Flex atau MyMaxis Biz.


CleverTap Perkukuh Kehadiran Global dengan Pengembangan ke Timur Tengah

Peneraju Penglibatan dan Pengekalan Pengguna Dorong Momentum dalam Pasaran Majlis Kerjasama Teluk dengan Lebih 25 Pelanggan

MOUNTAIN VIEW, California, 9 Mac 2020 /PRNewswire/ — CleverTap, platform kitaran hayat pelanggan dan pengekalan pengguna berkuasa AI yang terkemuka, hari ini mengumumkan peluasannya ke dalam pasaran Majlis Kerjasama Teluk (GCC) dengan lebih daripada 25 pelanggan. Aplikasi penghantaran bahan api CAFU, platform penstriman video Shahid dan peneraju telekomunikasi serantau Ooredoo hanyalah segelintir daripada jenama-jenama baharu yang memanfaatkan platform CleverTap untuk membantu melibatkan, mengekalkan dan mengembangkan pengguna mereka. Dengan berkembang ke dalam pasaran baharu ini, CleverTap mengasaskan jejak globalnya dan mengukuhkan keupayaannya untuk menawarkan perkhidmatan kepada kumpulan pelanggannya di seluruh dunia.

“Pertumbuhan berterusan CleverTap dalam pasaran global utama menekankan komitmen kami untuk menyediakan perusahaan global dan perniagaan tempatan dengan alatan yang diperlukan oleh mereka bagi mendorong kempen pemasaran dengan berkesan dan meningkatkan penglibatan serta pengekalan pengguna sebagai pemacu pertumbuhan,” kata Malay Harsha, ketua pemasaran, Timur Tengah, Turki dan Afrika, CleverTap. “Menerusi peluasan kami ke Timur Tengah, CleverTap berkedudukan baik untuk mendayakan pelanggan semasa dan akan datang bagi membina hubungan yang setia yang dapat memacu pertumbuhan pendapatan.”

Sebagai platform pemasaran omnisaluran berkuasa AI yang terkemuka untuk perusahaan, CleverTap direka untuk membantu pemasar mengekalkan pengguna dan memaksimumkan nilai sepanjang hayat pengguna. Menawarkan pendekatan seragam bagi menangani cabaran bersama seperti silo data, CleverTap menyampaikan pesanan pemasaran individu pada waktu sebenar berdasarkan tingkah laku pelanggan—daripada sekadar profil pengguna statik—dan membolehkan perniagaan menguji, mempelajari dan mengoptimumkan strategi aplikasi untuk peningkatan penglibatan dan pengekalan pengguna dengan pantas.

“CleverTap telah membuat kemajuan hebat dalam meluaskan jangkauan penyelesaian pengekalan penggunanya yang inovatif,” kata Anand Jain, pengasas bersama dan ketua pegawai strategi, CleverTap. “Kami teruja untuk terus menyediakan cara baharu bagi kumpulan pelanggan global kami yang semakin berkembang untuk berhubung dengan lebih baik bersama pelanggan dan membawa pengalaman pelanggan yang inovatif dan transformatif.”

Untuk maklumat lanjut atau untuk menjadualkan demonstrasi disesuaikan, kunjungi clevertap.com.

Latar Belakang CleverTapCleverTap ialah platform pengekalan pelanggan yang membantu jenama-jenama pengguna memaksimumkan nilai sepanjang hayat pengguna. Jenama-jenama pengguna di seluruh dunia yang mewakili lebih 8,000 aplikasi – termasuk Vodafone, Star, Sony, Discovery, Fandango LATAM, Carousell dan Gojek – mempercayai CleverTap untuk membantu mereka meningkatkan penglibatan dan pengekalan pengguna yang menjana pendapatan jangka panjang yang meningkat. CleverTap disokong oleh firma-firma modal usaha niaga terkemuka termasuk Sequoia India, Tiger Global Management, Accel dan Recruit Holdings, dan beribu pejabat di Mountain View, California dengan pejabat-pejabat serantau di Amsterdam, Singapura, Dubai, dan Mumbai. Untuk maklumat lanjut, kunjungi clevertap.com atau ikuti kami di LinkedIn dan Twitter.

Logo – https://ering.com.my/wp-content/uploads/2020/03/clevertap-perkukuh-kehadiran-global-dengan-pengembangan-ke-timur-tengah.jpg

Keywords:  Computer Networks Computer Software Computer/Electronics Internet Technology Telecommunications Corporate Expansion Licensing/marketing agreements Data Analytics

Source: PRNEWSWIRE


Reviu Eksklusif: Keunggulan Spesifikasi ASUS ROG Phone

HARGA RASMI: 128GB (RM3,499) / 512GB (RM3,999)

Pastinya ASUS ROG Phone ini bakal mengagumkan pengguna dengan keupayaan dan keunggulan spesifikasinya. Revolusi telefon pintar kini hadir pada telefon ASUS ROG Phone yang akan membuka mata semua peminat telefon pintar. Jom kita tengok spesifikasi telefon ini.

Rekaan telefon ini tidak seperti telefon-telefon yang lain. Dilengkapi dengan dwi kamera dan pengecaman jari di bahagian belakang. Di bahagian bawah telefon ini, ia disertakan dengan 1 port USB-type C dan audio jack.

Manakala di bahagian sisi sebelah kiri telefon ini, terdapat satu lagi port USB-Type C. Namun Port ini bukan untuk mengecas telefon tetapi untuk kegunaan Aero Active cooler.

Telefon ini disertakan dengan cip Qualcomm Snapdragon 845 Mobile Platform dengan 10nm, 64-bit Octa-core Processor yang mana ia hadir dengan kadar kelajuan 2.96GHz yang lebih laju daripada kebanyakan pemproses Snapdragon 845 di pasaran dan juga cip grafik Adreno 630, yang dikatakan cip grafik paling berkuasa dari Qualcomm setakat ini. Ia juga turut menggunakan sistem operasi Android Oreo 8.1.

Dalam pada itu, telefon ini mempunyai kapasiti bateri 4,000mAh dan disertakan dengan pengecasan pantas iaitu QC4.0 yang boleh mengecas telefon dengan pantas. Kami telah menguji kadar kepantasan mengecas telefon ini menggunakan port dari komputer riba dan ternyata bateri telefon ini boleh mengecas dengan pantas. tempoh pengecasan bermula dari jam 2.53 ptg sehingga 5.06 ptg.

Telefon ini tidak disertakan dengan slot untuk SD kad, namun itu tidak menjadi masalah kerana kapasiti storan sebesar 128GB dan 512GB pasti membolehkan anda untuk menyimpan data dengan lebih banyak. Ia juga mempunyai LPDDR4X 8GB RAM yang mana akan menyokong fungsi penggunaan telefon pintar ini.

Dari aspek grafik pula, telefon ini mempunyai 90Hz 1ms AMOLED Display. Untuk paparan ROG Phone mempunyai 6-inci AMOLED panel dengan HDR support. Ini memberikan kepuasan buat pengguna yang inginkan paparan visual yang menarik.

Bagi kamera pula, di bahagian belakang meliputi 12 megapiksel + 8 megapiksel manakala kemera di bahagian depan ialah 8 Megapiksel. Kamera utama di bahagian belakang adalah 6.25x lebih baik pada kondisi low light.

Bagi kamera kedua di bahagian belakang, ia mempunyai 120 darjah sudut luas kamera. Dalam pada itu, bagi kamera hadapan, ia mempunyai F2.0 Aperture.

Beberapa mode boleh digunakan dalam fungsi kamera ini yang mana boleh memberikan pilihan buat pengguna terhadap cara bagaimana gambar diambil. Apa yang menarik, mode PRO kamera ini memberikan kepada anda kebebasan untuk melaraskan tetapan pada kamera seperti seorang profesional. Filter juga turut disediakan pada telefon ini bagi memberi pilihan buat pengguna ketika merakam gambar.

Pada kamera di bahagian hadapan pula disertakan dengan 8 megapiksel dan boleh melaksanakan beberapa fungsi seperti kamera di bahagian belakang seperti GIF Animation, Beauty dan Selfie Panorama.

Rakaman video bagi telefon ini juga tidak mengecewakan apabila ia mampu merakam pada
4K UHD (3840 x 2160) video pada 30 / 60 fps kamera utama di bahagian belakang.

Bagi menyaingi paparan visual dan pengawalan yang baik, sistem audio juga perlu seiring. Ini semua tidak menjadi masalah bagi telefon ini. Telefon ini mempunyai dwi Smart Amplified speakers. Ia terdiri daripada 2 NXP 9874 amplifiers yang setiap satu untuk front facing speaker bagi memberikan kepuasan bermain game yang menakjubkan.

Ekoran daripada pemfokusan peranan telefon ini adalah permainan game mudah alih, maka sistem penyejukkan adalah sangat penting untuk memastikan telefon berada dalam keadaan yang sejuk. Justeru, ia dilengkapi dengan Game cooling system.

Direka seperti sandwich yang berlapis. 3D Vapor-Chamber berada pada bahagian bawah, di bahagian tengah pula ialah copper heat spreader sementara carbon cooling pad berada di atas.

Justeru, ROG phone mampu beroperasi sehingga 2.96GHz bagi tempoh yang lama bagi permainan game yang lebih lancar dan persembahan yang mengagumkan.

Ia juga turut menyediakan Aero Active Cooler yang mana ia merupakan kipas penyejuk yang boleh ditanggalkan. Pada Aero Active Cooler ini disertakan sekali bagi USB type-C dan audio jack.

Kami telah melakukan beberapa ujian ke atas telefon ini menggunakan aplikasi AnTuTu dan Geekbench. Hasil daripada ujian ini menunjukkan bahawa telefon ROG ini berada di prestasi terbaik mengalahkan beberapa model yang berada di pasaran pada ketika ini.

Ini pula keputusan ujian GeekBench bagi telefon ini.

Beberapa aksesori juga boleh digunakan bersama telefon ini antaranya TwinView Dock, ASUS GAMEVICE, Mobile Desktop Dock, ASUS Professional Dock, ASUS WiGig Display Dock dan lain-lain.

Sungguhpun telefon ini lebih memfokuskan kepada permainan game, tetapi ASUS tidak mengabaikan fungsi telefon ini sebagai sebuah telefon pintar. Spesifikasi yang terdapat pada telefon ini pastinya mampu memenuhi tuntutan pengguna. Jadi buat kaki game di luar sana, telefon ini sangat cocok untuk anda.


Anda Kini Boleh Menyemak Temu Janji Vaksin Covid 19 Anda Menerusi Laman Sesawang!!!

Ada satu update mengenai semakan suntikan Covid 19 yang mana anda kini boleh menyemak temu janji suntikan anda di laman sesawang VaksinCovid.gov.my.

Menerusi laman sesawang ini, anda hanya perlu memasukkan nombor kad pengenalan dan nombor telefon yang anda sudah daftarkan.

Menariknya, menerusi laman sesawang ini, anda boleh menyemak lokasi pemberian vaksin, fasiliti kesihatan dan masa temujanji.

Jadi, jangan lupa untuk mendaftar dan menyemak status suntikan pertama COVID 19 anda!!


Kemaskini terbaharu TikTok, Beri Lebih Pilihan Screen Time Management Di malaysia

Pengguna Tik Tok di Malaysia kini mempunyai lebih banyak masa ketika berbelanja secara atas talian dengan mengemas kini Screen Time Management dan Restricted Mode features.

Apa yang pasti, pengguna boleh memilih waktu yang mereka ingin gunakan untuk melayari aplikasi tersebut sama ada 40, 60, 90, 120 minit. Ciri ini dilindungi oleh kata laluan dan sekiranya masa telah tamat, anda perlu memasukkan kata laluan untuk menggunakan TikTok.

Kemas kini terbaharu ini turut disertakan dengan Restricted Viewing Mode feature. Setelah anda enable, anda boleh mengehadkan kemunculan isi kandungan yang tidak sesuai untuk pengguna. Jadi anda boleh mengawal kandungan yang ditonton. Ciri ini diaktifkan menggunakan kata laluan yang mana sah untuk 30 hari. Kedua-dua ciri ini boleh didapati di Privacy dan Settings di bawah bahagian Digital Wellbeing.

TikTok juga melancarkan video pendidikan ‘You’re in Control’ yang merupakan video hiburan yang berkongsi informasi berguna tentang panduan keselamatan dan tools. Video ini tersedia di TikTok (@tiktoktips).

Bagi mendapatkan maklumat lanjut mengenai usaha keselamatan TikTok, sila layari TikTok.


HONOR 9A Kini Rasmi – Hadir Dengan Bateri Sebesar 5000mAh & Dijual Pada Harga RM549!!

HONOR terus mengorak langkah apabila kini telah memperkenalkan peranti terbaharunya yang dikenali sebagai HONOR 9A yang mana ia dijual pada harga bermula RM549.

Peranti ini tampil dengan skrin yang sangat baik iaitu 6.3″ Dew Drop Display yang memberikan tontonan terbaik kepada penonton.

Dihadirkan dengan pemproses yang berkuasa bagi kelasnya iaitu MediaTek Helio P22 dan dipadankan dengan RAM sebesar 3GB  dan storan 64GB.

Dari aspek kamera pula, ia dihadirkan dengan 13MP + 5MP + 2MP bagi kamera belakang. Manakala bagi kamera hadapan pula ia disertakan dengan 8MP.

Tampil dengan 2 varian warna iaitu Midnight Black dan Ice Green.

Peranti ini mula dijual pada 26 Jun ini melalui Shopee dan Lazada. Ia bakal hadir  melalui kedai fizikal bermula 6 Julai.


ASUS ZenWatch 3, Menampilkan Rekaan Lebih Elegan

Selain tablet ASUS Zenpad 3S 10, ASUS juga mempamerkan sebuah jam tangan pintar iaitu ZenWatch 3. Rekaan ZenWatch 3 ini sesuai untuk golongan lelaki mahupun wanita. Hadir dengan paparan skrin berbentuk bulat dengan saiz 1.39 inci, ia menyokong resolusi 400×400 piksel (287 ppi). Sepertimana model sebelum ini, ZenWatch 3 telah dioperasikan oleh OS Android Wear yang boleh dipadankan dengan smartphone Android dan juga iOS.

Dikuasakan bersama Snapdragon Wear 2100, jam tangan pintar ini telah diserikan oleh memori dalaman sebesar 4GB serta RAM 512MB. Lebih menarik lagi, bateri berkapasiti 340mAh turut menyokong pengecasan pantas, di mana anda boleh mengecas jam tangan pintar ini sehingga 60% dalam masa 15 minit sahaja. Jam tangan pintar ini tidak ketinggalan menawarkan fungsi kecergasan seperti berjalan, berlari, berbasikal dan pelbagai lagi.

ASUS ZenWatch 3 akan dijual dengan harga € 229 (kira-kira RM 1,044)


Studio HTC Khas Untuk VR

HTC telah membina satu studio khas yang akan bertanggungjawab dalam membina aplikasi, permainan dan pembangunan ekosistem VR mereka pada masa hadapan. Dikenali sebagai Vive Studio, pusat pembangunan berkenaan sebenarnya telah pun melancarkan permainan Arcade Saga di bawah nama 2 Bears Studio.

Vive Studio dilihat sebagai pesaing terdekat kepada Oculus Studio, namun terdapat sedikit perbezaan dari misi dan visi kedua-dua pembangun VR ini. Vive Studio dilihat lebih cenderung untuk menghasilkan kandungan dan servis mereka kepada rakan niaga dan pihak ketiga sebelum produk mereka sampai kepada pengguna. Pendekatan korporat Vive Studio berbeza sekali dengan Oculus yang dilihat lebih cenderung dan rapat dengan pasaran pengguna.

Jika anda berminat untuk bermain Arcade Saga, bolehlah muat turun permainan tersebut di Steam pada harga RM 56.00. Arcade Saga memerlukan komputer berkelas VR Ready dan juga headset VR.


iPhone SE Versi 2020 Kini Rasmi – Tampil Dengan Pemproses Apple Bionic A13!!!

Berita baik buat peminat iPhone apabila peranti iPhone SE 2 kini suda rasmi yang mana ia dijual pada harga bermula dari RM1999.

Jika dilihat dari dari aspek dalaman, peranti ini tampil dengan skrin 4,7″ LCD Retina Display yang pastinya memberikan tontonan terbaik kepada pengguna.

Dari aspek dalaman pula, ia dihadirkan dengan pemproses yang berkuasa iaitu Apple A13 Bionic dan dipadankan dengan storan sehingga 256GB.

Dari aspek kamera pula, ia dihadirkan dengan 12-MP (f/1.8) bagi kamera utama dan 7MP(f/2.2) bagi kamera hadapan. Apa yang pasti, ia hadir dengan sokongan pengecasan pantas 18W tetapi ia tidak dihadirkan bagi setiap pembelian.

Apa yang pasti, ia mengekalkan butang Home yang hadir dengan pengimbas cap jari Touch ID dan tampil dengan varian warna hitam, putih dan merah.

Berikut adalah harga bagi peranti ini:


Liga Predator Asia Pasifik Bakal Berlangsung Pada 22~23 Februari 2020 – Rebut Hadiah Bernilai RM100,000!

Sah! Pertandingan eSports yang ditunggu-tunggu Liga Predator Asia Pasifik 2020 bakal diadakan pada 22 – 23 Februari 2020, SM Mall of Asia Arena, Pasay City, Manila. Para peserta dari 17 buah negara akan bersaing untuk merebut hadiah keseluruhan berjumlah USD 400,000.

Malaysia adalah salah satu negara yang mengambil bahagian dalam liga ini dan pendaftaran untuk perbandingan telah dibuka, anda yang berminat boleh mendaftar di SINI. Hadiah keseluruhan berjumlah RM100,000 untuk pusingan di Malaysia sedang menanti anda!

Pusingan Akhir Malaysia DOTA 2 diadakan di Level Up KL, KLCC pada 9 & 10 November, manakala Pusingan Akhir PUBG berlangsung pada 7 & 8 Disember di Battle Arena, Jaya Shopping Centre bagi menentukan siapakah yang akan mewakili Malaysia dalam Liga Predator Asia Pasifik 2020.

Pecahan hadiah keseluruhan adalah wang tunai sebanyak RM50,000 untuk DOTA2 dan RM24,000 bagi PUBG, selain hadiah-hadiah lain bernilai RM26,000. Juara dari Malaysia juga akan pergi ke Manila pada Februari 2020 untuk bertarung dalam kejohanan tersebut.

Predator Helios 700 Ditawarkan Pada Harga RM17,999 – Prestasi Dipertingkatkan Dengan Keyboard Signature HyperDrift!